TADBIRKORLIK FAOLIYATINI TAShKIL ETISh UChUN ROʻYXATDAN OʻTKAZISh TARTIBOTLARI TIZIMINI TUBDAN TAKOMILLAShTIRISh TOʻGʻRISIDA
(resolution, 2017-02-20)

Tadbirkorlik subyektlari uchun yanada qulay shart-sharoitlar yaratish, rasmiylashtirishning bosqichma-bosqich roʻyxatdan oʻtkazish prinsipiga oʻtish va xususiy tadbirkorlikni rivojlantirishdagi byurokratik toʻsiqlarni olib tashlash maqsadida Vazirlar Mahkamasi qaror qiladi: 1. Quyidagi tartib belgilansin, unga koʻra tadbirkorlik faoliyati subyektlarini rasmiylashtirish va davlat roʻyxatidan oʻtkazishda: birinchidan, rozilik beruvchi tashkilotlar soni keskin qisqartirilishi; ikkinchidan, barcha kelishib olish tartibotlari tadbirkorlik subyektlarini amaldagi qonun hujjatlariga rioya qilgan holda roʻyxatdan oʻtkazadigan faqat bitta tashkilot doirasida amalga oshirilishi taʼminlanadi. 2. Tuman (shahar) hokimliklari huzurida Tadbirkorlik subyektlarini roʻyxatdan oʻtkazish inspeksiyalari (keyingi oʻrinlarda Inspeksiya deb ataladi) tashkil etilsin. Qoraqalpogʻiston Respublikasi Vazirlar Kengashi, viloyatlar, shaharlar va tumanlar hokimliklari: 2003-yil 1-oktabrgacha Inspeksiyalarni shakllantirishni tugallasinlar va ular uchun zarur sharoitlar yaratilishini taʼminlasinlar; Inspeksiyalar samarali faoliyat koʻrsatishi, ruxsat beruvchi hujjatlarni rasmiylashtirish va tadbirkorlik subyektlarini davlat roʻyxatidan oʻtkazishda byurokratiya va sansalorlik hollarining oldini olish chora-tadbirlarini koʻrsinlar. 3. Quyidagilar yangi tashkil etilayotgan Inspeksiyalarning asosiy vazifalari etib belgilansin: tadbirkorlik faoliyati bilan shugʻullanishni moʻljallayotgan ariza beruvchining hujjatlarini qabul qilish hamda qonun hujjatlarida nazarda tutilgan hollarda hujjatlarni va zarur boʻlgan asoslarni ekspertizadan oʻtkazish. tadbirkorlik faoliyatini amalga oshirish maqsadida muhandislik kommunikatsiyalariga (gaz bilan taʼminlash, energiya bilan taʼminlash, suv bilan taʼminlash, kanalizatsiya, issiqlik bilan taʼminlash, telefon aloqasi tarmoqlari) ulanish, turarjoylarni noturarjoy toifasiga oʻtkazish, obyektlarni qurish va rekonstruksiya qilishga texnik shartlarni belgilangan tartibda rasmiylashtirish uchun ularning vakolatlari doirasida majburiy tartibda kelishiladigan va ruxsat olinadigan tegishli tashkilotlarni aniqlash; yuqorida koʻrsatilgan ruxsat beruvchi hujjatlarni rasmiylashtirishni hisobga olgan holda tadbirkorlik subyektlarini davlat roʻyxatidan oʻtkazish, reyestrni yuritish, shuningdek ularni soliq va statistika organlarida hisobga qoʻyish; ariza beruvchiga barcha ruxsat beruvchi hujjatlar bilan uning tadbirkorlik subyekti sifatida davlat roʻyxatidan oʻtkazilganligi toʻgʻrisida guvohnoma berish. 4. Belgilab qoʻyilsinki, ushbu qarorga muvofiq davlat roʻyxatidan oʻtkazilishi lozim boʻlgan tadbirkorlik subyektini ariza berilgan sanadan boshlab ruxsat beruvchi hujjatlarni bergan holda davlat roʻyxatidan oʻtkazishgacha boʻlgan muddat texnik shartlar va boshqa ruxsat beruvchi hujjatlarni rasmiylashtirishning murakkabligini va hajmini hisobga olib 7 ish kunidan bir oygacha belgilanadi. 5. Quyidagilar: Tadbirkorlik subyektlarini davlat roʻyxatidan oʻtkazish, hisobga qoʻyish va ruxsat beruvchi hujjatlarni rasmiylashtirish tartibi toʻgʻrisidagi Nizom 1-ilovaga muvofiq; Tadbirkorlik subyektlarini roʻyxatdan oʻtkazish inspeksiyalarining namunaviy tuzilmasi 2-ilovaga muvofiq tasdiqlansin. 6. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Davlat mulki qoʻmitasining hududiy organlari bilan birgalikda tadbirkorlik faoliyatini amalga oshirish uchun obyektlar qurilishi uchun yer uchastkalarining, tadbirkorlar talabini hisobga olgan holda muntazam ravishda kimoshdi savdolariga qoʻyishni amaliyotda qoʻllasinlar. 7. Oʻzbekiston Respublikasi Adliya vazirligi: Oʻzbekiston Respublikasi Davlat mulki qoʻmitasi va Iqtisodiyot vazirligi bilan birgalikda shahar va tuman hokimliklari huzuridagi Tadbirkorlik subyektlarini roʻyxatdan oʻtkazish inspeksiyalari toʻgʻrisidagi namunaviy nizomni bir oy muddatda ishlab chiqsin va tasdiqlasin; roʻyxatdan oʻtkazish va ruxsat berish hujjatlarini rasmiylashtirishning belgilangan tartibiga soʻzsiz rioya qilinishi ustidan zarur nazorat oʻrnatsin. 8. Oʻzbekiston Respublikasi Davlat mulki qoʻmitasi, Tovar ishlab chiqaruvchilar va tadbirkorlar palatasi, “Oʻzteleradio” kompaniyasi, Oʻzbekiston aloqa va axborotlashtirish agentligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari ushbu qaror qoidalarini respublikadagi barcha tadbirkorlar keng qatlamlariga yetkazish boʻyicha kompleks chora-tadbirlarni ishlab chiqsinlar va amalga oshirsinlar. 9. Vazirliklar va idoralar bir oy muddatda tadbirkorlik faoliyatini amalga oshirish uchun ruxsat beruvchi hujjatlarni rasmiylashtirish masalalarini tartibga soluvchi idoraviy hujjatlarni mazkur qarorga muvofiqlashtirsinlar va belgilangan tartibda Oʻzbekiston Respublikasi Adliya vazirligida roʻyxatdan oʻtkazsinlar. 10. Quyidagilar: Vazirlar Mahkamasining “Tadbirkorlik subyektlarini davlat roʻyxatidan oʻtkazish va hisobga qoʻyish tizimini takomillashtirish toʻgʻrisida” 2001-yil 22-avgustdagi 347-son qarorining (Oʻzbekiston Respublikasi QT, 2001-y., 8-son, 47-modda) 1-bandi, 2-bandning ikkinchi—beshinchi xatboshilari, 3 va 4-bandlari; Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida” 2003-yil 30-apreldagi 197-son qaroriga 2-ilovaning 12-bandi (Oʻzbekiston Respublikasi QT, 2003-y., 4-son, 34-modda) oʻz kuchini yoʻqotgan deb hisoblansin. 11. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda qonun hujjatlariga mazkur qarordan kelib chiquvchi oʻzgartirish va qoʻshimchalar toʻgʻrisida bir oy muddatda Vazirlar Mahkamasiga takliflar kiritsin. 12. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin. 1. Mazkur Nizom: tadbirkorlik subyektlarini ayni paytda davlat soliq va statistika organlarida hisobga qoʻygan holda Oʻzbekiston Respublikasi Adliya vazirligida, Qoraqalpogʻiston Respublikasi Adliya vazirligida, viloyat adliya boshqarmalarida, tumanlar (shaharlar) hokimliklari huzuridagi Tadbirkorlik subyektlarini roʻyxatdan oʻtkazish inspeksiyalarida (keyingi oʻrinlarda matnda roʻyxatdan oʻtkazuvchi organlar deb yuritiladi) davlat roʻyxatidan oʻtkazish tartibi va muddatlarini; muhandislik taʼminoti yuklamalarini oʻzgartirmasdan obyektlarni qayta ixtisoslashtirish va rekonstruksiya qilish uchun zarur boʻlgan ruxsat beruvchi hujjatlarni, shu jumladan muhandislik kommunikatsiyalariga (gaz bilan taʼminlash, energiya bilan taʼminlash, suv bilan taʼminlash, kanalizatsiya, issiqlik bilan taʼminlash, telefon aloqasi) ulanish uchun texnik shartlarni vakolatli organlarda va foydalanish tashkilotlarida rasmiylashtirish, tadbirkorlik faoliyatini amalga oshirish uchun turar joy binolarini noturar joy toifasiga oʻtkazishni oʻz vaqtida rasmiylashtirish, bino va inshootning tashqi koʻrinishini oʻzgartirishni (fasadini taʼmirlashni) kelishishlar tartibi va muddatlarini belgilaydi. Mazkur Nizomning davlat roʻyxatidan oʻtkazish va hisobga qoʻyishga oid qismi davlat roʻyxatidan oʻtkazish toʻgʻrisidagi arizada faoliyatning asosiy turi sifatida faoliyatning litsenziyalanadigan turini koʻrsatgan tadbirkorlik subyektlariga tatbiq etiladi; Yuridik shaxs boʻlmasdan yakka tartibdagi tadbirkorlar sifatida tijorat faoliyati uchun moʻljallangan tovarlarni olib kelish niyatidagi jismoniy shaxslarni davlat roʻyxatidan oʻtkazish tartibi va muddatlari Vazirlar Mahkamasi tomonidan tasdiqlanadigan alohida Nizom bilan tartibga solinadi. 2. Davlat soliq va statistika organlarida hisobga qoʻyish bilan bir vaqtda davlat roʻyxatidan oʻtkazish: auditorlik tashkilotlar, sugʻurtalovchilar va sugʻurta brokerlari, birjalar, Oʻzbekiston Respublikasi Prezidenti va Hukumatining tegishli qarorlari bilan aksiyadorlik kompaniyalari (shu jumladan davlat-aksiyadorlik kompaniyalar va xoldinglar) shaklida tashkil etilayotgan xoʻjalik boshqaruvi organlari, shuningdek xorijiy investitsiyalar ishtirokidagi korxonalar va Toshkent shahrida tashkil etiladigan bozorlar va soliq maslahatchilari tashkilotlari qonun hujjatlarida nazarda tutilgan hollarda boshqa tashkilotlar — Oʻzbekiston Respublikasi Adliya vazirligi tomonidan. xorijiy investitsiyalar ishtirokidagi korxonalar va tegishli ravishda Qoraqalpogʻiston Respublikasi va viloyatlarda tashkil etiladigan bozorlar va qonun hujjatlarida nazarda tutilgan hollarda boshqa tashkilotlar — Qoraqalpogʻiston Respublikasi Adliya vazirligi, viloyatlar adliya boshqarmalari tomonidan; barcha tadbirkorlik subyektlari, shu jumladan xorijiy sarmoya ishtirokidagi korxonalar, ushbu bandning ikkinchi va uchinchi xatboshida koʻrsatilganlardan tashqari — tumanlar va shaharlar hokimliklari huzuridagi Tadbirkorlik subyektlarini roʻyxatdan oʻtkazish inspeksiyalari (keyingi oʻrinlarda matnda Inspeksiya deb yuritiladi) tomonidan amalga oshiriladi. 3. Korxonalar va tashkilotlarning Yagona davlat registri joylardagi statistika organlari tomonidan toʻldiriladigan roʻyxatdan oʻtkazish kartalari asosida Oʻzbekiston Respublikasi Davlat statistika qoʻmitasi tomonidan yuritiladi. 4. Davlat roʻyxatidan oʻtkazish uchun zarur hujjatlarni tayyorlash muassislarning ixtiyoriga koʻra: muassislarning oʻzlari tomonidan; shartnoma asosida — Savdo-sanoat palatasi yoxud boshqa konsalting firmalari, boshqa shaxslar tomonidan amalga oshiriladi. 5. Tadbirkorlik subyekti davlat roʻyxatidan oʻtkazilganligi uchun davlat boji toʻlanadi. Oʻzbekiston Respublikasi Adliya vazirligida, Qoraqalpogʻiston Respublikasi Adliya vazirligida va viloyatlar adliya boshqarmalarida davlat roʻyxatidan oʻtkazilganlik uchun: xorijiy investitsiyalar ishtirokidagi korxonalar uchun — eng kam oylik ish haqining besh baravari, shuningdek 500 AQSh dollari; sugʻurta va auditorlik tashkilotlari, soliq maslahatchilari tashkilotlari, birjalar, Oʻzbekiston Respublikasi Prezidenti va Hukumati qarorlari bilan tashkil etiladigan aksiyadorlik kompaniyalari (shu jumladan davlat-aksiyadorlik kompaniyalari va xoldinglar) shaklidagi xoʻjalik boshqaruvi organlari, “Oʻzbekoziqovqatzaxira” meva-sabzavot mahsulotlarini tayyorlash va gʻamlash korxonalari uyushmasi tarkibiga kiradigan meva-sabzavot mahsulotlarini tayyorlash va gʻamlash korxonalari va bozorlar uchun — eng kam oylik ish haqining toʻrt baravari miqdorida davlat boji toʻlanadi. Davlat bojining 20 foizi Sudlar va adliya organlarini rivojlantirish jamgʻarmasiga, qolgan summa tegishli ravishda Oʻzbekiston Respublikasi respublika budjetiga, tumanlar va shaharlar budjetlariga oʻtkaziladi. Tadbirkorlik subyektlari davlat roʻyxatidan oʻtkazilganligi uchun Inspeksiyalar tomonidan davlat boji undiriladi, uning stavkalari Oʻzbekiston Respublikasi Vazirlar Mahkamasi tomonidan belgilanadi. Olingan mablagʻlar Inspeksiyalar ixtiyorida ular faoliyatini moliyalashtirish manbai sifatida qoladi va faqat ularning moddiy-texnika bazasini mustahkamlashga hamda xodimlarni ragʻbatlantirishga yoʻnaltiriladi. Davlat roʻyxatidan oʻtkazilganlik uchun: dehqon xoʻjaliklari, shuningdek davlat korxonalari negizida tashkil qilinadigan aksiyadorlik jamiyatlaridan davlat boji olinmaydi; borish qiyin boʻlgan va togʻli tumanlarda tashkil etiladigan tadbirkorlik subyektlaridan davlat boji belgilangan miqdorning 20 foizi miqdorida undiriladi; 6. Tadbirkorlik faoliyatini yuritish uchun obyektlarni qayta ixtisoslashtirish va rekonstruksiya qilish, turar joy binolarini noturar joylar toifasiga oʻtkazish, bino va inshootning tashqi koʻrinishini oʻzgartirish (fasadni taʼmirlash) uchun zarur boʻlgan ruxsat beruvchi hujjatlarni vakolatli organlarda va foydalanish tashkilotlarida rasmiylashtirish tadbirkorlik subyekti yoki uning muassisining arizasiga koʻra Inspeksiya tomonidan taʼminlanadi. 7. Ariza beruvchi (tadbirkorlik subyekti yoki uning muassisi) Inspeksiyaga: tadbirkorlik subyektini, ayni paytda ruxsat beruvchi hujjatlarni rasmiylashtirgan holda, davlat roʻyxatidan oʻtkazish uchun; tadbirkorlik subyektini ruxsat beruvchi hujjatlarni rasmiylashtirmasdan davlat roʻyxatidan oʻtkazish uchun murojaat qilishi mumkin. Ruxsat beruvchi hujjatlarni rasmiylashtirish uchun Inspeksiyaga ilgari roʻyxatdan oʻtkazilgan (ruxsat beruvchi hujjatlarni rasmiylashtirgan holda yoki rasmiylashtirmasdan), xabardor qilish tartibida roʻyxatdan oʻtkazilgan, shuningdek Oʻzbekiston Respublikasi Adliya vazirligida, Qoraqalpogʻiston Respublikasi Adliya vazirligi, viloyatlar adliya boshqarmalarida, tumanlar (shaharlar) davlat soliq inspeksiyalarida roʻyxatdan oʻtkazilgan tadbirkorlik subyektlari ham murojaat qilishlari mumkin. Bunda davlat boji undirilmaydi. 8. Tadbirkorlik subyektini ruxsat beruvchi hujjatlarni rasmiylashtirgan holda davlat roʻyxatidan oʻtkazishning ariza berilgan sanadan boshlab ruxsat beruvchi hujjatlar rasmiylashtirilgungacha umumiy muddati texnik shartlarni va boshqa ruxsat beruvchi hujjatlarni berish bilan bogʻliq ishlarning murakkabligi va sermehnatligi darajasiga qarab 7 ish kunidan bir oygacha doirada belgilanadi. 9. Inspeksiya tomonidan ruxsat beruvchi hujjatlar rasmiylashtirilganda tegishli ruxsat beruvchi hujjatlar berilganligi uchun vakolatli organlar xizmatlariga haq toʻlash faqat Inspeksiya orqali amalga oshiriladi. 10. Tadbirkorlik subyekti boʻlmagan va obyektlardan tadbirkorlik maqsadlarida foydalanish niyatida boʻlmagan shaxslar ham ruxsat beruvchi tartib-qoidalardan vakolatli organlarda va foydalanish tashkilotlarida oʻtadilar, shu jumladan muhandislik kommunikatsiyalariga ulanish (gaz, energiya, suv taʼminoti, kanalizatsiya, issiqlik taʼminoti, telefon aloqasi) uchun texnik shartlar olish, obyektlarni qayta ixtisoslashtirish va rekonstuksiya qilishga ruxsat berish, bino va inshootning tashqi koʻrinishini oʻzgartirishni (fasadini taʼmirlashni) kelishish, mazkur Nizomga muvofiq, Inspeksiyaga murojaat qilish bilan bogʻliq normalar bundan mustasno. Tadbirkorlik subyekti boʻlmagan va obyektlardan tadbirkorlik maqsadlarida foydalanish niyatida boʻlmagan shaxslar tomonidan turar joy binolarini noturar joy toifasiga oʻtkazish mazkur Nizomga muvofiq Inspeksiyalar orqali amalga oshiriladi. 11. Tadbirkorlik subyektlarini yuridik shaxs sifatida roʻyxatdan oʻtkazish uchun roʻyxatdan oʻtkazuvchi organga (shaxsan kelib, pochta aloqasi vositasida yoki Internet tarmogʻi orqali) mazkur Nizomga 1-ilovaga muvofiq shakldagi ariza taqdim etiladi. Davlat roʻyxatidan oʻtkazish toʻgʻrisidagi arizaga: davlat tilidagi taʼsis hujjatlarining ikki asl nusxasi (yuridik shaxsni davlat roʻyxatidan oʻtkazuvchi organga taqdim etiladigan taʼsis hujjatlari — ustav yoki taʼsis shartnomasi va ustav yoki faqat taʼsis shartnomasi, bunda masʼuliyati cheklangan hamda qoʻshimcha masʼuliyatli jamiyatlar uchun — taʼsis shartnomasi va ustav, oilaviy korxona, toʻliq va kommandit shirkatlar uchun esa — faqat taʼsis shartnomasi, aksiyadorlik jamiyatlari, xususiy korxonalar, fermer xoʻjaliklari hamda yuridik shaxs boʻlgan dehqon xoʻjaliklari uchun — faqat ustav). Xorijiy investitsiyalar ishtirokidagi korxonalar va xorijiy sarmoya ishtirokidagi boshqa korxonalar uchun notarial tasdiqlangan taʼsis hujjatlari talab etiladi; davlat bojining belgilangan miqdori toʻlanganligi haqidagi bank toʻlov hujjati (dehqon xoʻjaliklari, shuningdek davlat korxonalari negizida tashkil etiladigan aksiyadorlik jamiyatlaridan tashqari); firma nomlarining markazlashtirilgan maʼlumotlar bazasida qulay firma nomi zaxiraga olinganligini tasdiqlaydigan yagona login va parol (keyingi oʻrinlarda — firma nomining zaxiraga olinishi tasdigʻi); ikki nusxada muhr va shtamp eskizlari. 111. Tadbirkorlik subyektlarini davlat roʻyxatidan oʻtkazish uchun ushbu Nizomda nazarda tutilgan hujjatlar, 12-bandning “g” kichik bandi toʻrtinchi xatboshida va 72-bandning beshinchi xatboshida koʻrsatilganlar bundan mustasno, shu jumladan bir vaqtning oʻzida ruxsat beruvchi hujjatlar rasmiylashtirilgan holda Internet tarmogʻi orqali bir nusxada taqdim etiladi va ariza beruvchining elektron raqamli imzosi bilan imzolanadi. Qogʻozda rasmiylashtirilgan va (yoki) berilgan skaner qilingan hujjatlarni taqdim etishga yoʻl qoʻyiladi. Mansubligiga koʻra roʻyxatdan oʻtkazuvchi organ, foydalanish tashkilotlari, “Ergeodezkadastr” davlat qoʻmitasining tegishli tuman (shahar) yer tuzish va koʻchmas mulk kadastri davlat korxonasi (keyingi oʻrinlarda — yer tuzish va koʻchmas mulk kadastri davlat korxonasi deb ataladi), tuman (shahar) hokimligi tomonidan berilgan, ushbu Nizomda nazarda tutilgan elektron hujjatlar mavjud boʻlgan taqdirda, ariza beruvchi ularning asl nusxalarini Internet tarmogʻi orqali taqdim etishga haqlidir. 12. Davlat roʻyxatidan oʻtkazish uchun mazkur Nizomning 11-bandida koʻrsatilgan hujjatlarga qoʻshimcha ravishda quyidagi hujjatlar taqdim etiladi: a) bozorlar uchun — bozor tashkil qilishga yer uchastkasi ajratib berish toʻgʻrisidagi Qoraqalpogʻiston Respublikasi Vazirlar Kengashining, viloyatlar va Toshkent shahar hokimliklarining qarori; b) xorijiy investitsiyalar ishtirokidagi korxonalar va xorijiy sarmoya ishtirokidagi boshqa korxonalar uchun: xorijiy muassis toʻgʻrisida yuridik shaxs roʻyxatdan oʻtkazilgan joydagi savdo reyestridan koʻchirma yoki, agar Oʻzbekiston Respublikasining xalqaro shartnomasida boshqacha qoida nazarda tutilmagan boʻlsa, Oʻzbekiston Respublikasining konsullik muassasasi tomonidan belgilangan tartibda legalizatsiya qilingan ushbu yuridik shaxs faoliyatini tasdiqlovchi boshqa hujjat, bular mavjud boʻlmagan taqdirda esa — muassis roʻyxatdan oʻtkazilgan davlat Tashqi ishlar vazirligida, mazkur mamlakatning Oʻzbekiston Respublikasidagi konsullik muassasasida yoki diplomatik vakolatxonasida legalizatsiya qilinib, keyinchalik Oʻzbekiston Respublikasi Tashqi ishlar vazirligining Konsullik boshqarmasida tasdiqlangan boshqa hujjat, agar Oʻzbekiston Respublikasining xalqaro shartnomasida boshqacha tartib nazarda tutilmagan boʻlsa. Xorijiy muassis toʻgʻrisida savdo reyestridan koʻchirmada yoki ushbu yuridik shaxsning faoliyatini tasdiqlovchi boshqa hujjatda xorijiy yuridik shaxsning, u joylashgan joyning nomi, xorijiy yuridik shaxs nomidan imzolash huquqiga ega boʻlgan shaxsning maʼlumotlari mavjud boʻlishi kerak. Koʻrsatib oʻtilgan koʻchirma berilgan paytidan boshlab bir yil mobaynida haqiqiy hisoblanadi. Jismoniy shaxs — Oʻzbekiston Respublikasi norezidenti oʻz pasportining nusxasini taqdim etadi. Ushbu hujjatlar belgilangan tartibda notarial tasdiqlangan davlat tilidagi tarjimasi bilan taqdim etilishi kerak. Agar xorijiy muassisning korxona (tashkilot) ustav fondiga ulushi intellektual mulk boʻlsa, u holda ariza beruvchi qonun hujjatlarida belgilangan tartibda baholovchi tashkilot tomonidan tayyorlangan baholash toʻgʻrisidagi hisobotni taqdim etishi kerak; kredit tashkilotlari uchun — muassislardan har birining korxona ustav fondidagi ulushi miqdoridan 30 foizi kiritilganligini tasdiqlovchi hujjatlar (vaqtincha jamgʻariladigan soʻm va valyuta hisob raqamiga pul mablagʻlari oʻtkazilganligi toʻgʻrisida bankning maʼlumotnomasi, Oʻzbekiston Respublikasi hududiga mol-mulk olib kirganligini tasdiqlovchi bojxona hujjati, mol-mulkning oldi-berdi dalolatnomasi, kiritilayotgan mol-mulkka egalik huquqini tasdiqlovchi hujjat va boshqalar. v) dehqon xoʻjaliklari (yuridik shaxslar) hamda fermer xoʻjaliklari uchun — tuman hokimining yer uchastkasi ajratib berish toʻgʻrisidagi qarori nusxasi; g) yuridik shaxslarni qoʻshib yuborish, boʻlish, ajratib chiqarish yoki oʻzgartirish yoʻli bilan qayta tashkil etiladigan tadbirkorlik subyektlari uchun; qayta tashkil qilinayotgan yuridik shaxsga maʼlum boʻlgan barcha kreditorlar yozma ravishda xabardor etilganligini va ommaviy axborot vositalarida qayta tashkil etish haqida axborot eʼlon qilinganligini tasdiqlovchi hujjat; qayta tashkil etilayotgan yuridik shaxslarning ularning barcha kreditorlari va qarzdorlariga, shu jumladan tomonlar daʼvolashayotgan majburiyatlarga nisbatan barcha majburiyatlari boʻyicha huquqiy vorislik toʻgʻrisidagi qoidalar koʻrsatilgan topshirish dalolatnomasi (qoʻshib yuborishda va oʻzgartirishda) yoki boʻlish balansi (boʻlishda va ajratib chiqarishda); qayta tashkil qilinayotgan yuridik shaxsning roʻyxatdan oʻtkazish toʻgʻrisidagi guvohnomasining asl nusxasi, muhri va shtampi (yuridik shaxsni qoʻshib yuborish, boʻlish va oʻzgartirish yoʻli bilan tashkil etilayotgan tadbirkorlik subyektini roʻyxatdan oʻtkazishda taqdim etiladi). raqobat toʻgʻrisidagi qonun hujjatlarida belgilangan hollarda xoʻjalik yurituvchi subyektlar birlashmalari tashkil etishga, xoʻjalik yurituvchi subyektlarni qoʻshib yuborish va qoʻshib olishga oldindan rozilik berish toʻgʻrisida monopoliyaga qarshi organning qarori. 15. Oʻzbekiston Respublikasi Davlat statistika qoʻmitasining firma nomlarining markazlashtirilgan maʼlumotlar bazasida soʻrab olinadigan qulay firma nomlarini zaxiraga olish taʼsischilarning oʻzlari tomonidan yoki roʻyxatga olayotgan organ tomonidan elektron talabnoma asosida Internet tarmogʻi orqali kecha-kunduz amalga oshiriladi. Elektron zaxiraga olish tizimi va firma nomlarining markazlashtirilgan maʼlumotlar bazasining ishlash tartibi Oʻzbekiston Respublikasi Davlat statistika qoʻmitasi tomonidan belgilanadi. Yuridik shaxslarning firma nomini zaxiraga olish Oʻzbekiston Respublikasining “Firma nomlari toʻgʻrisida”gi Qonuni bilan belgilangan talablarni hisobga olgan holda amalga oshiriladi. Firma nomini zaxiraga olish uchun taʼsischilar roʻyxatga oluvchi organga ogʻzaki murojaat qilgan taqdirda, roʻyxatga oluvchi organning masʼul xodimlari elektron talabnomani bir soat ichida Internet tarmogʻi orqali rasmiylashtirishlari lozim. Firma nomini zaxiraga olish uchun elektron talabnomani olgach Oʻzbekiston Respublikasi Davlat statistika qoʻmitasining masʼul xodimlari firma nomlarining markazlashtirilgan maʼlumotlar bazasiga tegishli yozuvni kiritish yoʻli bilan, 4 ish soatidan oshmagan muddatda, qulay firma nomini zaxiraga olish boʻyicha zarur harakatlarni amalga oshirishlari shart. Ogʻzaki murojaat, elektron talabnomani qabul qilish va qulay firma nomlarini zaxiraga olish uchun toʻlov undirilmaydi. Zaxiraga olingan firma nomining amal qilish muddati zaxiraga olish sanasidan boshlab 60 kunni tashkil qiladi. 16. Yakka tadbirkorni davlat roʻyxatidan oʻtkazish uchun jismoniy shaxs tomonidan oʻz yashash joyidagi Inspeksiyaga kelgan holda, pochta aloqasi vositasida yoki Internet tarmogʻi orqali mazkur Nizomga 1a-ilovada koʻrsatilgan shaklda davlat roʻyxatidan oʻtkazish toʻgʻrisida ariza taqdim etiladi. Davlat roʻyxatidan oʻtkazish toʻgʻrisidagi arizaga quyidagilar ilova qilinadi: 3x4 sm oʻlchamdagi ikkita fotosurat; davlat bojining belgilangan miqdori toʻlanganligi haqidagi bank toʻlov hujjati; ikki nusxada muhr va shtamp eskizlari (yakka tadbirkor xohishiga koʻra); pasport nusxasi. 17. Yuridik shaxs boʻlmagan dehqon xoʻjaliklarini davlat roʻyxatidan oʻtkazish uchun Inspeksiyaga dehqon xoʻjaligi rahbari tomonidan shaxsan oʻzi kelgan holda, pochta aloqasi vositasida yoki Internet tarmogʻi orqali mazkur Nizomga 1a-ilovada koʻrsatilgan shaklda davlat roʻyxatidan oʻtkazish toʻgʻrisida ariza taqdim etiladi. Arizaga quyidagilar ilova qilinadi: tuman hokimining yer uchastkasi ajratib berish toʻgʻrisidagi qarori; muhr va shtamp eskizlari (arizachining xohishiga koʻra); pasport nusxasi. 171. Yuridik shaxs boʻlmagan oilaviy tadbirkorlik subyektini davlat roʻyxatidan oʻtkazish uchun oilaviy tadbirkorlik subyekti nomidan ish koʻruvchi jismoniy shaxs tomonidan oʻz yashash joyidagi Inspeksiyaga kelgan holda, pochta aloqasi yoki Internet tarmogʻi orqali mazkur Nizomning 1b-ilovasiga muvofiq shakl boʻyicha davlat roʻyxatidan oʻtkazish toʻgʻrisida ariza taqdim etiladi. Davlat roʻyxatidan oʻtkazish toʻgʻrisidagi ariza-xabarnomaga quyidagilar ilova qilinadi: yuridik shaxs boʻlmagan oilaviy tadbirkorlik shaklida faoliyatni amalga oshiruvchi oila aʼzolarining 3x4 sm oʻlchamdagi ikkita fotosurati; davlat bojining belgilangan miqdori toʻlanganligi haqidagi bank toʻlov hujjati; ikki nusxada muhr va shtamp eskizlari (yuridik shaxs boʻlmagan oilaviy tadbirkorlik subyektining xohishiga koʻra); pasportlar nusxalari va yuridik shaxs boʻlmagan oilaviy tadbirkorlik shaklida faoliyatni amalga oshiruvchi oila aʼzolarining qarindoshlik darajasini tasdiqlovchi boshqa hujjatlar. 18. Tadbirkorlik subyektlarini davlat roʻyxatidan oʻtkazish va ularni hisobga qoʻyish: yuridik shaxslarni — mazkur Nizomga 2-ilovaga muvofiq sxema boʻyicha; yakka tartibdagi tadbirkorlar yuridik shaxs boʻlmagan dehqon xoʻjaliklarini va yuridik shaxs boʻlmagan oilaviy tadbirkorlik subyektlarini — mazkur Nizomga 2a-ilovaga muvofiq sxema boʻyicha berilgan arizalarga koʻra amalga oshiriladi. 19. Roʻyxatdan oʻtkazuvchi organ tomonidan roʻyxatdan oʻtkazish yoki asoslangan holda rad etish toʻgʻrisidagi qaror zarur hujjatlar ilova qilingan roʻyxatdan oʻtkazish toʻgʻrisidagi ariza olingan kundan boshlab: yakka tartibdagi tadbirkorlar va yuridik shaxs boʻlmasdan tashkil etilgan dehqon xoʻjaliklari boʻyicha — 2 ish kunidan ortiq boʻlmagan muddatda; yuridik shaxs sifatidagi barcha tadbirkorlik subyektlari boʻyicha 3 ish kunidan ortiq boʻlmagan muddatda qabul qilinadi. 20. Ariza beruvchi roʻyxatdan oʻtkazuvchi organning qaroridan, uning mansabdor shaxslarining noqonuniy xatti-harakatlaridan (harakatsizligidan) norozi boʻlgan yoki roʻyxatdan oʻtkazish muddatlari buzilgan taqdirda belgilangan tartibda sudga murojaat qilishga haqlidir. 21. Roʻyxatdan oʻtkazuvchi organ tomonidan yuridik shaxsni tashkil etgan barcha tadbirkorlik subyektlarining davlat roʻyxatidan oʻtkazilganligi haqidagi maʼlumotlar mazkur Nizomga 3-ilovaga muvofiq yuridik shaxslarning davlat reyestriga kiritiladi. Yakka tartibdagi tadbirkorlarni, yuridik shaxs boʻlmagan dehqon xoʻjaliklarini va yuridik shaxs boʻlmagan oilaviy tadbirkorlik subyektlarini davlat roʻyxatidan oʻtkazish toʻgʻrisidagi maʼlumotlar tegishli reyestrlarga ushbu Nizomning 3a, 3b va 3v-ilovalariga muvofiq shakllar boʻyicha kiritiladi. 22. Roʻyxatdan oʻtkazuvchi organ tadbirkorlik subyektiga Davlat soliq qoʻmitasi va Davlat statistika qoʻmitasining tegishli idoraviy saytlaridan foydalanib real vaqt rejimida Internet tarmogʻidan olingan STIR va XTUT kodlarini beradi. Roʻyxatdan oʻtkazuvchi organlar davlat roʻyxatidan oʻtkazish amalga oshirilgan kundan boshlab bir kun mobaynida tadbirkorlik subyekti joylashgan joy boʻyicha davlat reyestridan olingan uning toʻgʻrisidagi maʼlumotlarni ushbu Nizomga 4-ilovaga muvofiq shakl boʻyicha: yuridik shaxslar boʻyicha — statistika va soliq organlariga, aksiyadorlik jamiyatlari hisoblangan yuridik shaxslar boʻyicha esa, — shuningdek qimmatli qogʻozlar bozorini tartibga solish boʻyicha vakolatli davlat organiga ham; yuridik shaxs boʻlmagan yakka tadbirkorlar, yuridik shaxs boʻlmagan dehqon xoʻjaliklarini va yuridik shaxs boʻlmagan oilaviy tadbirkorlik subyektlari boʻyicha — soliq organiga rasman taqdim etadilar. 23. Mazkur Nizomning 22-bandida koʻrsatilgan maʼlumotlar olingach ikki kun muddatda: soliq organlari — yuridik shaxsni, yakka tartibdagi tadbirkorni, yuridik shaxs boʻlmasdan tashkil etilgan dehqon xoʻjaligini yuridik shaxs boʻlmasdan tashkil etilgan oilaviy tadbirkorlik subyektini, shu jumladan Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasiga, Oʻzbekiston Respublikasining Bandlikka koʻmaklashish davlat jamgʻarmasiga, Oʻzbekiston Respublikasi Moliya vazirligi huzuridagi Respublika yoʻl jamgʻarmasiga (tegishli jamgʻarmalarga badal toʻlovchilar hisoblangan subyektlar uchun) sugʻurta badallari toʻlovchi sifatida (yuridik shaxs boʻlmasdan tashkil etilgan dehqon xoʻjaliklaridan tashqari) hisobga qoʻyadi; davlat statistika organlari — roʻyxatdan oʻtkazuvchi organ tomonidan berilgan statistika kodlarini tekshiradi va yuridik shaxsni Korxonalar va tashkilotlarning yagona davlat registriga kiritadi. 24. Roʻyxatdan oʻtkazuvchi organlar yilning har choragida roʻyxatdan oʻtkazilgan va hisobda turgan roʻyxatdan oʻtkazilgan tadbirkorlik subyektlari sonini soliq va statistika organlari bilan solishtiradi. 25. Vakolatli organlarda va foydalanish tashkilotlarida obyektlarni qayta ixtisoslashtirish va rekonstuksiya qilish, bino va inshootning tashqi koʻrinishini oʻzgartirishni (fasadini taʼmirlashni) kelishish uchun zarur boʻlgan, turar joy binolarini noturar joy toifasiga oʻtkazish ruxsat beruvchi hujjatlarni, shu jumladan muhandislik kommunikatsiyalariga ulanish (gaz, energiya, suv taʼminoti, kanalizatsiya, issiqlik taʼminoti, telefon aloqasi) uchun texnik shartlarni rasmiylashtirish quyidagi bosqichlarni oʻz ichiga oladi: loyihaoldi (arxitektura-rejalashtirish topshirigʻi, muhandislik-kommunikatsiya tarmoqlariga ulanish uchun texnik shartlar); loyihalashtirish; qurish. 26. Loyihaoldi bosqichida ruxsat beruvchi hujjatlarni rasmiylashtirish 5, 5a, 5b-ilovalarga muvofiq sxema boʻyicha tadbirkorlik subyektlarini davlat roʻyxatidan oʻtkazish va hisobga qoʻyish bilan bir vaqtda amalga oshiriladi, ariza faqat ruxsat beruvchi hujjatlarni rasmiylashtirishga berilgan hollar bundan mustasno. 261. Obyektni qayta ixtisoslashtirishda va rekonstruksiya qilishda, bino va inshootning tashqi koʻrinishini oʻzgartirishda (fasadini taʼmirlashda), yuklamalari hajmlarini oʻzgartirmasdan turar joylarni noturar joylar toifasiga oʻtkazishda ruxsat berish talablari va shartlariga quyidagilar kiradi: obyektni qayta ixtisoslashtirishda va rekonstruksiya qilishda, bino va inshootning tashqi koʻrinishini oʻzgartirishda (fasadini taʼmirlashda), yuklamalari hajmlarini oʻzgartirmasdan yoki oʻzgartirib turar joylarni noturar joylar toifasiga oʻtkazishda ariza beruvchi tomonidan qonun hujjatlariga majburiy rioya qilish; shaharsozlik normalari va qoidalariga majburiy rioya qilish; obyektni qayta ixtisoslashtirishda va rekonstruksiya qilishda, bino va inshootning tashqi koʻrinishini oʻzgartirish (fasadini taʼmirlash), turar joylarni qurilish loyihasida yoki fasad eskizida koʻrsatilgan noturar joylar toifasiga oʻtkazish; yuklamalarini oʻzgartirmasdan obyektni qayta ixtisoslashtirish va rekonstruksiya qilish. Turar joylarni noturar joylar toifasiga oʻtkazishda quyidagilar qoʻshimcha ruxsat berish talablari va shartlariga kiradi: xonaning turar joy binosining albatta pastki qavatida joylashgan boʻlishi; turar joyning maqsadli yoʻnalishdagi kommunal uy-joy fondiga kirmasligi; alohida kirish joyi qurish imkoniyatining mavjudligi; turar joyning avariya holatida emasligi yoki noturar joy toifasiga oʻtkazish uchun yaroqsiz boʻlmasligi; nizo sud tartibida hal etilgungacha — turar joyning sudda koʻrib chiqish predmeti emasligi. Noturar joylarni turar joylar toifasiga qayta ixtisoslashtirishda quyidagilar qoʻshimcha ruxsat berish talablari va shartlariga kiradi: binolarning konstruksiyasiga ularning bardoshliligi kamayishiga olib keladigan oʻzgartirishlar kiritmaslik; xona binoning yertoʻlasida yoki yarim yertoʻlasida joylashmagan boʻlishi kerak; xonani toʻgʻridan toʻgʻriboshidan oxirigacha yoki burchagidan shamollatishni tashkil etish imkoniyatining mavjudligi, shuningdek qoʻshni turar joy yoki noturar joylardan toʻliq izolyatsiyalangan boʻlishi kerak; qayta ixtisoslashtirilayotgan xonalar shiftining (maksimum, minimum) balandligi shaharsozlik hamda sanitariya-gigiyena normalari va qoidalari talablariga muvofiq boʻlishi kerak; zarur sanitariya-texnik va gigiyena sharoitlari yaratish uchun xonalarni moslashtirish imkoniyatining mavjudligi; xona muhandislik va transport kommunikatsiyalarining, irrigatsiya inshootlarining, daryo va suv havzalarining, ishlab chiqarish korxonalarining, qabristonlarning qoʻriqlanadigan zonalarida, qishloq xoʻjaligi ekinlariga ishlov berish uchun zaharli ximikatlarni qoʻllash zonalarida joylashmagan boʻlishi kerak; xona turar joylarni joylashtirish nazarda tutilmagan zonalarda joylashmagan boʻlishi kerak, (ushbu zonalar aholi punktining bosh rejasida yoki qishloq (ovul) fuqarolar yigʻini hududining arxitektura-rejalashtirishni tashkil etish loyihasida belgilanmagan boʻlsa). Shaharsozlik hujjatlari mavjud boʻlmagan taqdirda koʻrib chiqilayotgan aholi punkti hududini zonalashtirish tegishli bosh loyihalash tashkilotlari tomonidan ular bilan qurilish uchun yer uchastkalarini tanlashni kelishish uchun belgilangan tartibda va muddatlarda aniqlanadi; nizoni hal etish tugagungacha — xona sudda koʻrib chiqish predmeti boʻlmasligi kerak. 40. Muhandislik taʼminoti boʻyicha yuklamalar hajmlarini oʻzgartirmasdan obyektni qayta ixtisoslashtirish va rekonstruksiya qilish, shuningdek bino va inshootning tashqi koʻrinishini oʻzgartirish (fasadini taʼmirlash) uchun ariza beruvchi ushbu Nizomga 1 yoki 1a-ilovalarga asosan shakl boʻyicha Inspeksiyaga ariza beradi. Muhandislik taʼminoti boʻyicha yuklamalar hajmlarini oʻzgartirmasdan obyektni qayta ixtisoslashtirish va rekonstruksiya qilishga ruxsatnoma olish uchun arizaga mavjud obyektning kadastr hujjatlari va loyiha hujjatlari (mavjud boʻlganda) nusxalari ilova qilinadi. Noturar joy turar joyga qayta ixtisoslashtirilgan hollarda arizaga ariza beruvchining noturar joyga mulkiy huquqini tasdiqlovchi hujjatlar ilova qilinadi. Bino va inshootning tashqi koʻrinishini oʻzgartirishni (fasadini taʼmirlashni) kelishish uchun arizaga kamida 30x40 sm. hajmli qogʻozda chizilgan fasadning eskiz loyihasi ilova qilinadi. Inspeksiya ariza olingan kundan boshlab bir kundan kechikmay tegishli buyurtmanomani va mavjud obyekt boʻyicha taqdim etilgan hujjatlarni tuman (shahar) arxitektura va qurilish boshqarmasiga (boʻlimiga) yuboradi. Ariza beruvchidan ushbu bandda nazarda tutilmagan hujjatlarni taqdim etishni talab qilishga yoʻl qoʻyilmaydi. 401. Obyektni qayta ixtisoslashtirish deyilganda obyektning belgilangan maqsadi oʻzgartirilishi, shu jumladan xonalarni (binolarni) uning normativ-texnik yoki loyiha hujjatlarida ilgari nazarda tutilmagan faoliyat turi uchun, muhandislik taʼminoti uchun yuklamalar hajmlarini oʻzgartirmasdan qayta jihozlash, shu jumladan noturar joyni turar joy toifasiga qayta ixtisoslashtirish tushuniladi. Obyektni rekonstruksiya qilish deganda obyektning balandligi, qavatlarining soni, maydoni, hajmi parametrlarini oʻzgartirish, shu jumladan obyektga qoʻshimcha qurish, uni qayta qurish, kengaytirish, shuningdek muhandislik taʼminoti boʻyicha yuklamalar hajmlarini oʻzgartirmasdan asosiy qurilish konstruksiyalarini almashtirish va (yoki) tiklash tushuniladi. Bino va inshoot fasadini oʻzgartirish deyilganda asosiy va yon fasadlari arxitekturaviy elementlarining (tsokoli, quyoshdan himoyalash elementlari, pilyastrlar, parapetlar, ustunlar, karnizlar va shu kabilarning) rangi va konfiguratsiyasi va oʻlchamlarini oʻzgartirish tushuniladi. Obyekt shahar va tuman ahamiyatiga ega boʻlgan magistral koʻchalar (aholi punktlari doirasidagi), xalqaro, davlat hamiyatiga ega boʻlgan avtomobil yoʻllari boʻylab joylashgan hollarda fasadni oʻzgartirishga ruxsatnoma talab qilinadi. 41. Tuman (shahar) arxitektura va qurilish boshqarmasi (boʻlimi) besh kun mobaynida muhandislik taʼminoti boʻyicha yuklamalar hajmlarini oʻzgartirmasdan obyektni qayta ixtisoslashtirish va rekonstruksiya qilish, shuningdek bino va inshootning tashqi koʻrinishini oʻzgartirish (fasadini taʼmirlash) imkoniyatini oʻrganadi. Muhandislik taʼminoti boʻyicha yuklamalar hajmlarini oʻzgartirmasdan obyektni qayta ixtisoslashtirish va rekonstruksiya qilish, shuningdek bino va inshootning tashqi koʻrinishini oʻzgartirish (fasadini taʼmirlash) imkoniyati, obyektlardan foydalanish maqsadidan, aholi punktining bosh rejasida yoki qishloq (ovul) fuqarolar yigʻini hududining arxitektura-rejalashtirishni tashkil etish loyihasida nazarda tutilgan tegishli aholi punkti tegishli hududini zonalashtirish va rivojlantirish istiqbolidan kelib chiqqan holda tuman (shahar) arxitektura va qurilish boshqarmasi (boʻlimi) tomonidan aniqlanadi. 411. Tuman (shahar) arxitektura va qurilish boshqarmasi (boʻlimi) muhandislik taʼminoti boʻyicha yuklamalar hajmlarini oʻzgartirmasdan obyektni qayta ixtisoslashtirish va rekonstruksiya qilishga ruxsatnoma berish, shuningdek bino va inshootning tashqi koʻrinishini oʻzgartirishni (fasadini taʼmirlashni) kelishish uchun mustaqil ravishda yoki uchinchi shaxslarni jalb etgan holda, ushbu Nizomning 41-bandida nazarda tutilgan muddat doirasida obyektni oʻrganadi. Obyektni oʻrganish butun binoni, xonani, inshootni yoki ularning bir qismini hamda ularga birkitilgan yer uchastkasini, tutash hududni va yaqin atrofdagi binolarni, inshootlarni (zarurat boʻlganda maxsus anjomlar va instrumentlardan foydalangan holda) koʻzdan kechirishdan iborat boʻladi. 42. Muhandislik taʼminoti boʻyicha yuklamalar hajmlarini oʻzgartirmasdan obyektni qayta ixtisoslashtirish va rekonstruksiya qilish, shuningdek bino va inshootning tashqi koʻrinishini oʻzgartirishni (fasadini taʼmirlashni) kelishish mumkin boʻlgan taqdirda tuman (shahar) arxitektura va qurilish boshqarmasi (boʻlimi) koʻrsatilgan muddatda Inspeksiyaga tegishli ruxsatnomani yuboradi. Tuman (shahar) arxitektura va qurilish boshqarmasi (boʻlimi)ning obyektni qayta ixtisoslashtirish va rekonstruksiya qilishga ruxsatnomasining asl nusxasi Inspeksiya tomonidan bir kun mobaynida obyektni qayta ixtisoslashtirish va rekonstruksiya qilish uchun tadbirkorlik subyektiga yuboriladi. 421. Tuman (shahar) arxitektura va qurilish boshqarmasi (boʻlimi) ushbu Nizomga 8 va 9-ilovalarga muvofiq shakl boʻyicha obyektni qayta ixtisoslashtirish va rekonstruksiya qilish, shuningdek bino va inshootning tashqi koʻrinishini oʻzgartirishni (fasadini taʼmirlashni) kelishishga amal qilish muddati cheklanmagan ruxsatnoma beradi. 43. Noturar joylar (yoki ularning bir qismi) koʻp kvartirali turar joy yoki yotoqxona sifatida foydalaniladigan turar joy toifasiga qayta ixtisoslashtirilgan hollarda noturar joyni (uning bir qismini) turar joyga qayta ixtisoslashtirishga tuman (shahar) arxitektura va qurilish boshqarmasi (boʻlimi)ning ruxsatnomasida, qoʻshni binolardan yongʻinga qarshi va sanitariya masofalarini, kirib kelish yoʻllari, trotuarlar, avtomobillar toʻxtab turish joyi, sport va bolalar maydonchalari, axlat yigʻgichlar va yuvilgan kiyimlarni quritish uchun maydonchalar joylashtirilishini hisobga olgan holda, koʻp kvartirali turar joyga yoki yotoqxonaga xizmat koʻrsatish uchun yer uchastkasi maydoni koʻrsatiladi. Noturar joylar (yoki ularning bir qismi) yakka tartibdagi turar joy sifatida foydalaniladigan turar joy toifasiga qayta ixtisoslashtirilgan hollarda noturar joyni (uning bir qismini) turar joy toifasiga qayta ixtisoslashtirishga tuman (shahar) arxitektura va qurilish boshqarmasi (boʻlimi)ning ruxsatnomasida yakka tartibdagi uy-joy qurilishi uchun qonun hujjatlarida belgilangan normalar doirasida mulkdorga (fuqaroga) birkitiladigan (umrbod meros qilib qoldiriladigan) yer uchastkasi maydoni koʻrsatiladi. Turar joyga (koʻp kvartirali turar joyga, yotoqxonaga, yakka tartibdagi uy-joyga) xizmat koʻrsatish uchun birkitilgan yer uchastkasining qolgan maydoni turar joyga aylantirilayotgan noturar joyning kadastr yigʻmajildida koʻrsatilgan maqsadlarda, shuningdek qonunchilikka zid boʻlmagan boshqa maqsadlarda foydalanish uchun mulkdorda qoldiriladi. Noturar joy binosini turar joy binosiga oʻtkazish bilan bogʻliq yerdan foydalanish masalalarini hal etish yer haqidagi qonun hujjatlariga muvofiq amalga oshiriladi. Noturar joy binosini turar joy binosiga qayta ixtisoslashtirish va rekonstruksiya qilish ishlari tugallangandan keyin u belgilangan tartibda foydalanishga qabul qilib olinadi. Tuman (shahar) hokimi ikki kun muddatda turar joy binosini foydalanishga qabul qilish toʻgʻrisida komissiyaning dalolatnomasini tasdiqlash toʻgʻrisida qaror qabul qiladi. Tuman (shahar) hokimining turar joy binosini qabul qilish dalolatnomasini tasdiqlash toʻgʻrisidagi qarori turar joy binosiga mulk huquqini davlat roʻyxatidan oʻtkazish uchun asos hisoblanadi. Tuman (shahar) hokimi qarorining nusxalari uch ish kuni mobaynida binoning mulkdori tomonidan tegishli soliq organlariga, kommunal xizmatlarga va foydalanish tashkilotlariga taqdim etiladi. 44. Tuman (shahar) arxitektura va qurilish boshqarmasi (boʻlimi) tomonidan obyektni qayta ixtisoslashtirishga va rekonstruksiya qilishga, bino va inshootning tashqi koʻrinishini oʻzgartirishni kelishishga (fasadini taʼmirlashga) ruxsatnoma berishni rad etish toʻgʻrisida qaror qabul qilgan taqdirda rad etish toʻgʻrisidagi xabarnoma, rad etish sabablari, qonunchilikning aniq normalari va ariza beruvchi koʻrsatib oʻtilgan sabablarni bartaraf etib hujjatlarni qaytadan koʻrib chiqish uchun taqdim etishi mumkin boʻlgan muddat koʻrsatilgan holda Inspeksiyaga yozma shaklda yuboriladi. Ariza beruvchi sabablarni bartaraf etishga va hujjatlarni qaytadan koʻrib chiqish uchun taqdim etishga haqli boʻlgan muddat obyektni qayta ixtisoslashtirishga va rekonstruksiya qilishga ruxsat berishning, bino va inshootning tashqi koʻrinishini oʻzgartirishga (fasadini taʼmirlashga) kelishishning rad etilishi toʻgʻrisidagi yozma xabarnoma olingan kundan boshlab oʻn ish kunidan kam boʻlishi mumkin emas. Inspeksiya tomonidan obyektni qayta ixtisoslashtirishda va rekonstruksiya qilishda ruxsat berish, bino va inshootning tashqi koʻrinishini oʻzgartirishda (fasadini taʼmirlashda) kelishishga rad etilishining asosliligi oʻrganiladi. Rad etishning asossizligi aniqlangan taqdirda Inspeksiya hujjatlarni arxitektura va qurilish boshqarmasi (boʻlimi)ga qaytaradi, u ruxsatnomani rasmiylashtirish masalasini ikki kun mobaynida hal etishi shart. Rad etish asoslangan taqdirda Inspeksiya rad etish kunidan keyingi kundan kechikmay ariza beruvchiga ushbu bandning birinchi xatboshida koʻzda tutilgan rad etish toʻgʻrisidagi xabarnomani yuboradi (taqdim etadi). Hujjatlarni qaytadan koʻrib chiqishda tuman (shahar) arxitektura va qurilish boshqarmasi (boʻlimi) tomonidan Inspeksiya orqali ariza beruvchiga yozma shaklda ilgari bayon qilinmagan rad etish sabablarining koʻrsatilishiga yoʻl qoʻyilmaydi, ilgari koʻrsatilgan sabablarning bartaraf etilganligini tasdiqlovchi hujjatlar bilan bogʻliq boʻlgan rad etish sabablarining koʻrsatib oʻtilishi bundan mustasno. 441. Obyektni qayta ixtisoslashtirishga va rekonstruksiya qilishga ruxsat berish, bino va inshootning tashqi koʻrinishini oʻzgartirishni (fasadini taʼmirlashga) kelishish quyidagi asoslar boʻyicha rad etilishi mumkin: arizachi tomonidan obyektni qayta ixtisoslashtirishga va rekonstruksiya qilishga, bino va inshootning tashqi koʻrinishini oʻzgartirishga (fasadini taʼmirlashga) ruxsatnoma berish uchun zarur boʻlgan hujjatlarni toʻliq boʻlmagan hajmda taqdim etish; ariza beruvchining belgilangan talablarga va ushbu Nizomning 261-bandida nazarda tutilgan shartlarga nomuvofiq emasligi; ariza beruvchi tomonidan taqdim etilgan hujjatlarda nohaqiqiy yoki notoʻgʻri maʼlumotlarning mavjudligi; ushbu Nizomning 411-bandiga muvofiq oʻtkaziladigan obyektni oʻrganishlar yakunlari boʻyicha asoslangan salbiy xulosa. Ruxsatnoma berishni boshqa asoslar boʻyicha, shu jumladan maqsadga muvofiq emasligi sabablari boʻyicha rad etishga yoʻl qoʻyilmaydi. 442. Obyektni qayta ixtisoslashtirishga va rekonstruksiya qilishga ruxsatnoma berish, bino va inshootning tashqi koʻrinishini oʻzgartirishga (fasadini taʼmirlashga) kelishishni rad etish uchun asos boʻlgan sabablar belgilangan muddatda ariza beruvchi tomonidan bartaraf etilgan taqdirda hujjatlarni qaytadan koʻrib chiqish, obyektni qayta ixtisoslashtirishga va rekonstruksiya qilishga ruxsatnoma berish, bino va inshootning tashqi koʻrinishini oʻzgartirishni kelishish (fasadini taʼmirlashga) yoki ularni berishni rad etish Inspeksiya orqali tuman (shahar) arxitektura va qurilish boshqarmasi (boʻlimi) tomonidan ariza beruvchining rad etish sabablarini bartaraf etish toʻgʻrisidagi arizasi hamda rad etish sabablarining bartaraf etilganligini tasdiqlovchi tegishli hujjatlar olingan kundan boshlab uch ish kunidan koʻp boʻlmagan muddatda amalga oshiriladi. 443. Ariza beruvchi tomonidan obyektni qayta ixtisoslashtirishga va rekonstruksiya qilishga ruxsatnoma berish, bino va inshootning tashqi koʻrinishini oʻzgartirishga (fasadini taʼmirlashga) kelishishni rad etish toʻgʻrisidagi yozma xabarnomada koʻrsatilgan muddat oʻtgandan keyin berilgan ariza yangidan berilgan deb hisoblanadi hamda tuman (shahar) arxitektura va qurilish boshqarmasi (boʻlimi) tomonidan umumiy asoslarda koʻrib chiqiladi. 444. Ariza beruvchi obyektni qayta ixtisoslashtirishga va rekonstruksiya qilishga ruxsatnoma berish, bino va inshootning tashqi koʻrinishini oʻzgartirishga (fasadini taʼmirlashga) kelishishning rad etilishi, shuningdek tuman (shahar) arxitektura va qurilish boshqarmasi (boʻlimi) mansabdor shaxsining harakati (harakatsizligi) yuzasidan belgilangan tartibda shikoyat qilish huquqiga ega. 45. Agar tuman (shahar) arxitektura va qurilish boshqarmasi (boʻlimi) obyektni qayta ixtisoslashtirishga va rekonstruksiya qilishga ruxsatnoma berish, bino va inshootning tashqi koʻrinishini oʻzgartirishga (fasadini taʼmirlashga) kelishish toʻgʻrisidagi arizani koʻrib chiqish belgilangan muddat mobaynida ariza beruvchiga Inspeksiya orqali obyektni qayta ixtisoslashtirishga va rekonstruksiya qilishga ruxsatnoma berish, bino va inshootning tashqi koʻrinishini oʻzgartirishga (fasadini taʼmirlashga) kelishishga imkon bermasa yoki uni berishni rad etmasa, u holda ushbu Nizomda nazarda tutilgan muddatlar oʻtgach ariza beruvchi sodir etish va (yoki) amalga oshirish uchun u obyektni qayta ixtisoslashtirishga va rekonstruksiya qilishga ruxsatnoma berish, bino va inshootning tashqi koʻrinishini oʻzgartirishga (fasadini taʼmirlashga) kelishishni moʻljallagan muayyan faoliyatni amalga oshirish huquqiga ega. Ushbu faoliyatni u Inspeksiya orqali tuman (shahar) arxitektura va qurilish boshqarmasi (boʻlimi)ni yozma shaklda xabardor qilgandan keyin amalga oshirish huquqiga ega. 46. Ushbu Nizomning 45-bandida nazarda tutilgan holatda tuman (shahar) arxitektura va qurilish boshqarmasi (boʻlimi) ariza beruvchining Inspeksiya orqali yozma xabarnomasi olingan kundan boshlab besh ish kuni mobaynida unga obyektni qayta ixtisoslashtirishga va rekonstruksiya qilishga ruxsatnoma berish, bino va inshootning tashqi koʻrinishini oʻzgartirishga (fasadini taʼmirlashga) kelishish shart. Obyektni qayta ixtisoslashtirishga va rekonstruksiya qilishga ruxsatnoma berish, bino va inshootning tashqi koʻrinishini oʻzgartirishga (fasadini taʼmirlashga) kelishib olingungacha, qabul qilingan sanasi koʻrsatilgan holda taqdim etilgan hujjatlar roʻyxati hamda ariza beruvchi tomonidan Inspeksiya orqali tuman (shahar) arxitektura va qurilish boshqarmasi (boʻlimi)ga yuborilgan yozma xabarnoma obyektni qayta ixtisoslashtirishga va rekonstruksiya qilishga ruxsatnoma berish, bino va inshootning tashqi koʻrinishini oʻzgartirishga (fasadini taʼmirlashga) beriladigan kelishishga tenglashtiriladi va bunday harakatni va (yoki) bunday faoliyatni amalga oshirish uchun asos hisoblanadi. 47. Turar joylarni (yoki ularning bir qismini) noturar joylar toifasiga oʻtkazish uchun ariza beruvchi Inspeksiyaga ushbu Nizomga 1 yoki 1a-ilovaga muvofiq shakl boʻyicha ariza bilan murojaat qiladi. Arizaga quyidagilar ilova qilinadi: ariza beruvchining mavjud turar joy binosiga huquqini davlat roʻyxatidan oʻtkazish toʻgʻrisidagi guvohnomaning nusxasi; tegishli yer tuzish va koʻchmas mulk kadastri davlat korxonasi tomonidan tayyorlangan binoning tarxi nusxasi; binoga birgalikda egalik qiluvchilar va oila voyaga etgan aʼzolarining turar joyni noturar joy toifasiga oʻtkazishga notarial tasdiqlangan yozma ravishdagi roziligi; xususiy uy-joy mulkdorlari shirkatining roziligi; 48. Inspeksiya turar joyni noturar joy toifasiga oʻtkazish yuzasidan hujjatlarni koʻrib chiqish uchun tuman (shahar) hokimligiga beradi, u yetti kun muddatda Inspeksiyaga tuman (shahar) hokimining tuman (shahar) arxitektura va qurilish boshqarmasi (boʻlimi) bilan kelishilgan tegishli qarorini beradi. 481. Turar joyni noturar joy toifasiga oʻtkazish mumkin boʻlmagan taqdirda tuman (shahar) hokimligi Inspeksiyaga rad etishni asoslagan va qonunchilikning aniq normalarini koʻrsatgan holda yozma shaklda xabar qiladi. Inspeksiya tomonidan turar joyni noturar joy toifasiga oʻtkazishga ruxsatnoma berish rad etilganligining asoslanganligini oʻrganiladi. Rad etishning asoslanmaganligi aniqlangan taqdirda Inspeksiya hujjatlarni tuman (shahar) hokimligiga qaytarishga haqlidir, hokimlik turar joyni noturar joy toifasiga oʻtkazishga ruxsatnoma berish masalasini ikki kun mobaynida hal etishi shart. Turar joyni noturar joy toifasiga oʻtkazishga buyurtmanomani takroran koʻrib chiqishda mazkur ruxsatnomani berishda rad etish toʻgʻrisidagi xabarnomada ilgari koʻrsatilmagan yangi asoslar boʻyicha qarorni berishning rad etilishiga yoʻl qoʻyilmaydi. 482. Ruxsatnomani berishni rad etish toʻgʻrisida qaror qabul qilingan taqdirda rad etish toʻgʻrisidagi xabarnoma rad etishning sabablari, qonunchilikning aniq normalari va ariza beruvchi koʻrsatilgan sabablarni bartaraf etib, takroran koʻrib chiqish uchun hujjatlarni taqdim etishi mumkin boʻlgan muddat koʻrsatilgan holda yozma shaklda ariza beruvchiga yuboriladi (taqdim etiladi). Ariza beruvchi rad etish sabablarini bartaraf etishga va takroran koʻrib chiqish uchun hujjatlarni taqdim etishga haqli boʻlgan muddat ruxsatnoma berishni rad etish toʻgʻrisidagi yozma xabarnoma olingan kundan boshlab oʻn ish kunidan kam boʻlishi mumkin emas. 483. Ruxsatnoma berish quyidagi asoslar boʻyicha rad etilishi mumkin: ushbu Nizomning 47-bandidagi talablarga rioya etilmaganda; ariza beruvchining ushbu Nizomning 261-bandida nazarda tutilgan ruxsat beruvchi talablar va shartlarga muvofiq emasligi; ariza beruvchi tomonidan taqdim etilgan hujjatlarda ishonchsiz yoki buzilgan maʼlumotlarning mavjudligi. Qaror berishning boshqa asoslar boʻyicha, shu jumladan maqsadga muvofiq emaslik sabablari boʻyicha rad etilishiga yoʻl qoʻyilmaydi. 484. Turar joyni noturar joy toifasiga oʻtkazishga belgilangan muddatda ruxsatnoma berish rad etilishi uchun asos hisoblangan sabablar ariza beruvchi tomonidan bartaraf etilgan taqdirda hujjatlarni takroran koʻrib chiqish, turar joyni noturar joy toifasiga oʻtkazish haqida qaror qabul qilishning yoki qaror qabul qilishning rad etilishi tuman (shahar) hokimligi tomonidan ariza beruvchining rad etish sabablari bartaraf etilganligi toʻgʻrisidagi arizasi va rad etish sabablari bartaraf etilganligini tasdiqlovchi tegishli hujjatlar olingan kundan boshlab uch ish kunidan oshmaydigan muddatda amalga oshiriladi. 485. Turar joyni noturar joy toifasiga oʻtkazishga tuman (shahar) hokimligi qarorini berishning rad etilganligi toʻgʻrisidagi yozma xabarnomada koʻrsatilgan muddat tamom boʻlgandan keyin ariza beruvchi tomonidan berilgan ariza yangidan berilgan deb hisoblanadi va tuman (shahar) hokimligi tomonidan umumiy asoslarda koʻrib chiqiladi. 486. Ariza beruvchi turar joyni noturar joy toifasiga oʻtkazishga tuman (shahar) hokimligining qarorini berishning rad etilishi, shuningdek tuman (shahar) hokimligi mansabdor shaxsining xatti-harakati (harakatsizligi) yuzasidan belgilangan tartibda shikoyat qilish huquqiga ega. 487. Agar tuman (shahar) hokimligi turar joyni noturar joy toifasiga oʻtkazishga ruxsatnoma berish toʻgʻrisidagi arizani koʻrib chiqish muddati mobaynida turar joyni noturar joy toifasiga oʻtkazish haqidagi qarorni Inspeksiya orqali ariza beruvchiga bermasa yoki uni berishni rad etmasa, u holda koʻrsatib oʻtilgan muddatlar tamom boʻlgandan keyin ariza beruvchi bu haqda Inspeksiya orqali tuman (shahar) hokimligini yozma ravishda xabardor qilib, ruxsat etish xususiyatga ega hujjatni olish uchun oʻzi sodir etmoqchi va (yoki) amalga oshirmoqchi boʻlgan xatti-harakatlarni sodir etish va (yoki) muayyan faoliyatni amalga oshirish huquqiga egadir. 488. Ushbu Nizomning 487-bandida nazarda tutilgan holatda tuman (shahar) hokimligi tadbirkorlik subyektining yozma xabarnomasi olingandan keyin besh ish kuni mobaynida unga turar joyni noturar joy toifasiga oʻtkazishga ruxsatnoma berishga majbur. Turar joyni noturar joy toifasiga oʻtkazishga ruxsatnoma olingunga qadar taqdim etilgan hujjatlar roʻyxati, ular qabul qilingan sana qayd etilgan va Inspeksiya orqali tuman (shahar) hokimligiga ariza beruvchi tomonidan yuborilgan yozma xabarnoma bilan birgalikda turar joyni noturar joy toifasiga oʻtkazishga ruxsatnoma berishga tenglashtiriladi va u ruxsat etish xususiyatiga ega hujjatni olish uchun oʻzi sodir etmoqchi va (yoki) amalga oshirmoqchi boʻlgan muayyan faoliyatni amalga oshirish uchun asos hisoblanadi. 489. Tuman (shahar) hokimligi amal qilish muddati cheklanmagan holda turar joyni noturar joy toifasiga oʻtkazish toʻgʻrisidagi qarorni beradi. 4810. Turar joyni noturar joy toifasiga oʻtkazish uchun toʻlov undirilmaydi. 4811. Inspeksiyaga taqdim etilgan turar joy binosini (yoki uning bir qismini) noturar joy bino toifasiga oʻtkazish toʻgʻrisida tuman (shahar) hokimining qarori asosida, agar turar joy binosini qayta ixtisoslashtirish yoki rekonstruksiya qilish nazarda tutilmasa, yer tuzish va koʻchmas mulk kadastri davlat korxonasi tomonidan ikki ish kuni mobaynida noturar joy binoga boʻlgan huquq belgilangan tartibda davlat roʻyxatidan oʻtkaziladi (kadastr ishiga tegishli oʻzgartirishlar kiritiladi) hamda tegishli guvohnoma beriladi va u Inspeksiyaga taqdim etiladi. Turar joy binosini qayta ixtisoslashtirish va rekonstruksiya qilishda noturar joy binoga boʻlgan huquqni roʻyxatdan oʻtkazish obyekt foydalanishga qabul qilingandan keyin amalga oshiriladi. 49. Ariza beruvchi tomonidan bino parametrlarini oʻzgartirish xohishi bildirilgan taqdirda Inspeksiya tuman (shahar) hokimining turar joyni noturar joy toifasiga oʻtkazish toʻgʻrisidagi qarori olingan kunda mazkur Nizomda nazarda tutilgan tartibda: tuman (shahar) foydalanish tashkilotlariga — muhandislik-kommunikatsiya tarmoqlariga ulanish uchun texnik shartlarni olish yuzasidan; tuman (shahar) arxitektura va qurilish boshqarmasiga (boʻlimiga) — arxitektura-rejalashtirish topshirigʻini ishlab chiqish yuzasidan tegishli buyurtma beradi. Keyingi tartib-qoidalardan oʻtish ushbu Nizomning 491— 498-bandlarida belgilangan tartibda amalga oshiriladi; Noturar joy toifasiga oʻtkazilishi kerak boʻlgan bino uchun ishlab chiqilgan arxitektura-rejalashtirish topshirigʻi qiymati Oʻzbekiston Respublikasi Vazirlar Mahkamasi tomonidan belgilangan tariflar boʻyicha aniqlanadi. 491. Foydalanuvchi tashkilotlar belgilangan tartibda rasmiylashtirilgan texnik shartlarni: gaz taʼminoti, energiya taʼminoti, issiqlik taʼminoti, telefon aloqasiga — 3 ish kuni mobaynida; suv taʼminoti va kanalizatsiyaga — 2 ish kuni mobaynida ulashga beradilar. Foydalanuvchi tashkilotlar tomonidan texnik shartlarni berish bepul amalga oshiriladi. Texnik shartlarni berish imkoniyati boʻlmagan hollarda foydalanuvchi tashkilotlar 3 ish kun mobaynida Inspeksiyaga asoslangan rad etish va qonunchilikning aniq normalarini koʻrsatgan holda yozma javob joʻnatadi. Inspeksiya tomonidan texnik shartlarni berish rad etilishining asoslanganligi oʻrganiladi. Rad etishning asossizligi aniqlangan taqdirda Inspeksiya hujjatlarni foydalanuvchi tashkilotga qaytaradi, u ruxsat beruvchi hujjatlarni rasmiylashtirish masalasini 3 ish kuni mobaynida hal etishi shart. Rad etish asoslangan taqdirda Inspeksiya rad etish kunidan keyingi kundan kechikmay bu toʻgʻrida arizachiga yozma ravishda xabar qiladi. Bunda arizachining roziligiga koʻra texnik shartlar uchun parametrlar oʻzgartirilishi mumkin. Texnik shartlar berishga buyurtmanomani qayta koʻrib chiqishda ilgari texnik shartlar berishni rad etish toʻgʻrisidagi bildirishnomada koʻrsatilmagan yangi asoslar boʻyicha texnik shartlar berishni rad etishga yoʻl qoʻyilmaydi. Texnik shartlarni berishning rad etilishi yuzasidan arizachi qonun hujjatlarida nazarda tutilgan tartibda shikoyat qilishi mumkin. 492. Inspeksiya bir kun muddatda tuman (shahar) arxitektura va qurilish boshqarmasi (boʻlimi)ga arxitektura-rejalashtirish topshirigʻini ishlab chiqish yuzasidan tegishli buyurtmanoma beradi, unga tuman (shahar) hokimining turar joy boʻlgan binoni noturar joy toifasiga oʻtkazish toʻgʻrisidagi qarorini hamda muhandislik-kommunikatsiya tarmoqlariga ulash yuzasidan texnik shartlarni ilova qiladi. 493. Tuman (shahar) arxitektura va qurilish boshqarmasi (boʻlimi) ushbu Nizomning 492-bandida nazarda tutilgan hujjatlar Inspeksiya tomonidan taqdim etilgan kundan boshlab olti kundan oshmaydigan muddatda Qoraqalpogʻiston Respublikasi “Davarxitektqurilish” qoʻmitasi, viloyatlar va Toshkent shahar arxitektura va qurilish bosh boshqarmalari orqali arxitektura-rejalashtirish topshirigʻi (I va II qismlar) ishlab chiqilishini taʼminlaydi. Arxitektura-rejalashtirish topshirigʻini ishlab chiqishga (I va II qismlar) tuman (shahar) arxitektura va qurilish boshqarmasi (boʻlimi)da vakolatlar mavjud boʻlgan taqdirda (Qoraqalpogʻiston Respublikasi “Davarxitektqurilish” qoʻmitasi, viloyatlar va Toshkent shahar arxitektura va qurilish bosh boshqarmalarining buyrugʻi bilan beriladi) arxitektura-rejalashtirish topshirigʻini ishlab chiqish (I va II qismlar) bevosita tuman (shahar) arxitektura va qurilish boshqarmasi (boʻlimi)ning oʻzi tomonidan amalga oshiriladi. 494. Inspeksiyaning buyurtmanomasi asosida tuman (shahar) hokimining turar joy binosini noturar joy bino toifasiga oʻtkazish toʻgʻrisidagi qarori hamda tegishli tuman (shahar) arxitektura va qurilish boshqarmasi (boʻlimi) tomonidan taqdim etilgan muhandislik-kommunikatsiya tarmoqlariga ulash yuzasidan texnik shartlar asosida Qoraqalpogʻiston Respublikasi “Davarxitektqurilish” qoʻmitasi, viloyatlar va Toshkent shahar arxitektura va qurilish bosh boshqarmalari orqali arxitektura-rejalashtirish topshirigʻi (I va II qismlar)ni ishlab chiqadi. 495. Turar joy binosini noturar joy toifasiga oʻtkazish holatlarida muhandislik-kommunikatsiya tarmoqlariga ulash yoki yuklamalarni oʻzgartirish zarurati boʻlmaganda arxitektura-rejalashtirish topshirigʻida tegishli yozuv qayd etiladi. 496. Arxitektura-rejalashtirish topshirigʻida ekspertiza oʻtkazish yuzasidan talablar yoki shartlarning belgilanishiga quyidagi loyihalar boʻyicha yoʻl qoʻyilmaydi: ular boʻyicha texnologik resurs tugagan va obyektni rekonstruksiyalash yoki sohasini oʻzgartirish talab qilinmaydigan texnologik yoki muhandislik uskunalari birligini taʼmirlash va almashtirish loyihasi boʻyicha; turar joy binolarini ularning parametrlarini oʻzgartirmasdan noturar joy toifasiga oʻtkazish loyihasi boʻyicha. 497. Belgilangan muddatdan kechikmay, lekin qonunchilikda belgilangan miqdorda oldindan toʻlov toʻlangandan keyin texnik shartlar bilan birgalikda ishlab chiqilgan arxitektura-rejalashtirish topshirigʻi Inspeksiyaga taqdim etiladi. 498. Arizachiga berilgan arxitektura-rejalashtirish topshirigʻi belgilangan tartibda loyiha hujjatlarini ishlab chiqish uchun asos hisoblanadi. 54. Zarur roʻyxatdan oʻtkazish va ruxsat berish tartib-qoidalari tugagandan keyin roʻyxatdan oʻtkazuvchi organ belgilangan muddatda: tadbirkorlik subyektlari — yuridik shaxslarga — mazkur Nizomga 6-ilovaga muvofiq shakl boʻyicha yuridik shaxsning davlat roʻyxatidan oʻtkazilganligi toʻgʻrisidagi guvohnomani va “roʻyxatdan oʻtkazildi” degan belgi qoʻyilgan taʼsis hujjatlarini, roʻyxatdan oʻtkazuvchi organning muhri bilan tasdiqlangan muhr va shtamp eskizini beradi; yakka tartibdagi tadbirkorga va yuridik shaxs boʻlmasdan tashkil etiladigan dehqon xoʻjaligiga — mazkur Nizomga 6a-ilovaga muvofiq shakl boʻyicha yakka tartibdagi tadbirkorning (yuridik shaxs boʻlmasdan tashkil etilgan dehqon xoʻjaligining) davlat roʻyxatidan oʻtkazilganligi toʻgʻrisidagi guvohnomani, shuningdek roʻyxatdan oʻtkazuvchi organning muhri bilan tasdiqlangan (ularning xohishiga koʻra) muhr va shtamp eskizini beradi”; yuridik shaxs boʻlmagan oilaviy tadbirkorlik subyektlariga — mazkur Nizomning 6b-ilovasiga muvofiq shakl boʻyicha yakka tartibdagi tadbirkorning (yuridik shaxs boʻlmagan oilaviy tadbirkorlik subyektining) davlat roʻyxatidan oʻtkazilganligi toʻgʻrisidagi guvohnomani, shuningdek roʻyxatdan oʻtkazuvchi organning muhri bilan tasdiqlangan (ularning xohishiga koʻra) muhr va shtamp eskizini beradi; tadbirkorlik subyektiga (arizaga koʻra) Inspeksiya boshligʻi tomonidan imzolanadigan mazkur Nizomga 7-ilovaga muvofiq shakl boʻyicha ruxsat beruvchi hujjatlar rasmiylashtirilganligi toʻgʻrisidagi guvohnomani beradi. Barcha zarur hujjatlar tadbirkorlik subyektiga bir vaqtda beriladi. Muhr va shtamp eskizini tasdiqlashda roʻyxatdan oʻtkazuvchi organ muhr va shtamplarni hisobga olish daftariga tegishli yozuvni yozib qoʻyadi. Tadbirkorlik subyektlariga elektron shaklda berilgan hujjatlar roʻyxatdan oʻtkazuvchi organ, foydalanish tashkilotlari, yer tuzish va koʻchmas mulk kadastri davlat korxonasi, tuman (shahar) hokimligi vakolatli shaxsining tegishli elektron raqamli imzosi bilan imzolanadi. Bunda ariza beruvchi, shuningdek oʻz soʻrovi boʻyicha shaxsan kelib yoki pochta aloqasi orqali qogʻozlarda rasmiylashtirilgan tegishli hujjatlarni olish huquqiga ham ega. Ariza beruvchi tomonidan tegishli elektron hujjatlar Oʻzbekiston Respublikasi Interaktiv davlat xizmatlari yagona portalida foydalanuvchining shaxsiy xonasi orqali olingan kun ushbu bandda nazarda tutilgan hujjatlar berilgan sana deb hisoblanadi, shaxsiy xonasi borligi toʻgʻrisida ariza beruvchi roʻyxatdan oʻtkazuvchi organga maʼlum qiladi. 55. Ruxsat beruvchi hujjatlar rasmiylashtirilganligi toʻgʻrisidagi guvohnomaga quyidagi tegishli hujjatlar ilova qilinadi: foydalanish tashkilotlari tomonidan berilgan muhandislik-kommunikatsiya tarmoqlariga ulanish uchun texnik shartlar; arxitektura-rejalashtirish topshirigʻi; obyektni qayta ixtisoslashtirish yoki rekonstruksiya qilish, bino va inshootning tashqi koʻrinishini oʻzgartirish (fasadini taʼmirlash) uchun ruxsatnoma, shuningdek yer tuzish va koʻchmas mulk kadastri davlat korxonasi tomonidan berilgan roʻyxatdan oʻtkazilganlik toʻgʻrisidagi guvohnoma; tuman (shahar) hokimining turar joyni noturar joy qarori, shuningdek yer tuzish va koʻchmas mulk kadastri davlat korxonasi tomonidan berilgan roʻyxatdan oʻtkazilganlik toʻgʻrisidagi guvohnoma; 551. Obyektni qayta ixtisoslashtirish va rekonstruksiya qilishga, bino va inshootning tashqi koʻrinishini oʻzgartirishga ruxsatnoma, turar joyni noturar joy toifasiga oʻtkazish toʻgʻrisidagi qaror yoʻqolgan yoki buzilgan taqdirda tadbirkorlik subyektining arizasiga koʻra ularning dublikati beriladi. Tuman (shahar) hokimligi, tuman (shahar) arxitektura va qurilish boshqarmasi (boʻlimi) obyektni qayta ixtisoslashtirish va rekonstruksiya qilishga, bino va inshootning tashqi koʻrinishini oʻzgartirishga (fasadini taʼmirlash) ruxsatnoma, turar joyni noturar joy toifasiga oʻtkazish toʻgʻrisidagi qaror dublikatini ariza olingan kundan boshlab uch ish kunidan ortiq boʻlmagan muddatda berishga, shuningdek ruxsatnoma yoki qaror yaroqsiz holga kelgan taqdirda ularning asl nusxasi va nusxasini berishga majbur. 552. Obyektni qayta ixtisoslashtirish va rekonstruksiya qilishga, bino va inshootning tashqi koʻrinishini oʻzgartirishga (fasadini taʼmirlashga) ruxsatnoma, turar joyni noturar joy toifasiga oʻtkazish toʻgʻrisidagi qaror dublikati berilganligi uchun yigʻim undirilmaydi. 553. Obyektni qayta ixtisoslashtirish va rekonstruksiya qilishga, bino va inshootning tashqi koʻrinishini oʻzgartirishga (fasadini taʼmirlashga) ruxsatnomaning, turar joyni noturar joy toifasiga oʻtkazish toʻgʻrisidagi qarorning amal qilishini toʻxtatish va bekor qilish “Tadbirkorlik faoliyati sohasidagi ruxsat berish tartib-taomillari toʻgʻrisida”gi Oʻzbekiston Respublikasi Qonunining tegishli ravishda 23 va 25-moddalariga muvofiq nazarda tutilgan tartibda amalga oshiriladi. 554. Ruxsat beruvchi hujjatlarda berilgan xatti-harakatlarni sodir etish va (yoki) muayyan faoliyatni amalga oshirish natijasida fuqarolarning hayoti va sogʻligʻiga zarar yetkazilishi yoxud bunday zarar yetkazishning real xavfi tugʻilishi ruxsat beruvchi xatti-harakatni belgilangan tartibda toʻxtatish uchun asos boʻluvchi ruxsat beruvchi talablar va shartlar bir marta qoʻpol ravishda buzilishiga tegishlidir. 56. Tadbirkorlik subyekti davlat roʻyxatidan oʻtgach tadbirkorlik faoliyatini boshlash uchun majburiy tartibda: banklarga — oʻz faoliyati uchun zarur boʻlgan hisob raqamlari ochish uchun (yakka tartibdagi tadbirkorlar va yuridik shaxs boʻlmasdan tashkil etilgan dehqon xoʻjaliklari hisob raqami ochish uchun oʻz xohishiga koʻra murojaat qiladilar); vakolatli davlat organlariga — tadbirkorlik faoliyatining ayrim turlarini amalga oshirish uchun qonun hujjatlarida belgilangan tartibda litsenziyalar (yoki ruxsatnomalar) olish uchun murojaat qiladilar. 57. Bank hisob raqamlarini ochish Oʻzbekiston Respublikasi Markaziy banki tomonidan belgilangan tartibda amalga oshiriladi. 58. Loyihalash tartibotlari loyihalash tashkiloti tomonidan qonun hujjatlariga muvofiq “bir oyna” tamoyili boʻyicha amalga oshiriladi va quyidagilarni oʻz ichiga oladi. loyihalashtirishga topshiriq tuzish; loyiha hujjatlarini ishlab chiqish; loyihani Arxitektura va qurilish bosh boshqarmasi huzuridagi arxitektura-shaharsozlik kengashi bilan kelishib olish; loyiha hujjatlarini vakolatli organlarda ekspertizadan oʻtkazish, mazkur Nizomda nazarda tutilgan hollar bundan mustasno. 59. Loyiha hujjatlarini tayyorlash uchun loyihalash tashkilotini tanlab olish tadbirkorlik subyekti tomonidan mustaqil ravishda amalga oshiriladi. Quyidagilar tadbirkorlik subyekti bilan loyihalash tashkiloti oʻrtasidagi shartnomaning majburiy shartlari hisoblanadi: loyihani Arxitektura va qurilish bosh boshqarmasi huzuridagi arxitektura-shaharsozlik kengashi bilan kelishib olish; kelishilgan loyiha hujjatlarini obyektning yongʻinga qarshi xavfsizligi va zilzilaga bardoshliligi yuzasidan davlat ekspertiza organlarida ekspertizadan oʻtkazish, mazkur Nizomning 496-bandida nazarda tutilgan hollar bundan mustasno. 60. Ishlab chiqilgan loyihani arxitektura-rejalashtirish topshirigʻiga muvofiqligini Arxitektura shaharsozlik bosh boshqarmasi huzuridagi arxitektura-shaharsozlik kengashi bilan kelishib olish loyihalash tashkiloti tomonidan amalga oshiriladi. Loyihani arxitektura-shaharsozlik kengashi bilan kelishib olish toʻlov undirilmasdan bir hafta mobaynida amalga oshiriladi. Mazkur Nizomning 496-bandida nazarda tutilgan obyektlarni qurishda loyihaning arxitekturaga oid qismi kelishish protokolini rasmiylashtirmasdan hududiy arxitektura va qurilish boshqarmasi boshligʻi tomonidan uch kun muddatda bepul asosda amalga oshiriladi. 61. Kelishilgan loyiha hujjatlari bir hafta mobaynida obyektning yongʻinga qarshi xavfsizligi va zilzilaga bardoshliligi yuzasidan davlat ekspertiza organlarida ekspertizadan oʻtadi, mazkur Nizomning 496-bandida nazarda tutilgan hollar bundan mustasno. Loyiha hujjatlarini ekspertizadan oʻtkazganlik uchun Oʻzbekiston Respublikasi Vazirlar Mahkamasi tomonidan belgilangan miqdorda toʻlov undiriladi. 62. Arxitektura-shaharsozlik kengashi bilan belgilangan tartibda kelishib olingan loyiha hujjatlari, shuningdek ekspertizaning ijobiy xulosasi qurilish-montaj ishlarini amalga oshirishga ruxsatnoma olish uchun asos hisoblanadi. Mazkur Nizomning 496-bandida nazarda tutilgan obyektlarni qurishda qurilish-montaj ishlarini amalga oshirish uchun ruxsatnoma olish talab qilinmaydi. 63. Qurilish-montaj ishlarini amalga oshirish uchun ruxsatnoma berish arxitektura va qurilish nazorati inspeksiyalari tomonidan ikki kundan ortiq boʻlmagan muddatda amalga oshiriladi. Arxitektura-qurilish nazorati hududiy organlarining inspektorlari obyektlardagi qurilish-montaj ishlarining sifati va toʻliq bajarilishi yuzasidan nazorat funksiyalarini belgilangan tartibda amalga oshiradilar. Qurilish-montaj ishlarini amalga oshirish uchun ruxsatnoma berilganligi uchun toʻlov undirilmaydi. Tadbirkorlik subyektlari tomonidan qurilishi olib borilayotgan obyektlarda qurilish-montaj ishlarining sifati va toʻliq bajarilishi yuzasidan nazorat funksiyalarining amalga oshirilganligi uchun Vazirlar Mahkamasi tomonidan belgilangan miqdorda haq toʻlanadi. 66. Obyektni qurish (rekonstruksiya qilish) tadbirkorlik subyekti bilan qurilish pudrati shartnomasi tuzgan pudratchi qurilish tashkiloti tomonidan yoxud tadbirkorlik subyektining oʻz kuchlari bilan amalga oshiriladi. Pudratchi qurilish tashkilotining quyidagi majburiyatlari tadbirkorlik subyekti bilan pudratchi qurilish tashkiloti oʻrtasida tuziladigan shartnomaning majburiy shartlari hisoblanadi: qurilish normalari va qoidalariga rioya qilish; qurilishi tugallangan obyektning tuman (shahar) hokimi tomonidan tuziladigan qabul qilish komissiyasi tomonidan qabul qilinishini tashkil etish. Obyektni qurishni (rekonstruksiya qilishni) amalga oshirayotgan shaxslar qurilish normalari va qoidalariga rioya qilinishi uchun javob beradilar. 67. Qurilishi tugallangan obyekt tuman (shahar) hokimi tomonidan tuziladigan qabul qilish komissiyasi tomonidan qabul qilinadi. Qabul qilish komissiyasi tarkibi shaharsozlik normalari va qoidalarida belgilangan tartibda aniqlanadi. 68. Qabul qilish paytida aniqlangan kamchiliklar pudrat qurilish tashkiloti tomonidan oʻz hisobiga bartaraf qilinadi. 69. Qurilishi tugallangan obyektni qabul qilish pudratchi (yoki tadbirkorlik subyekti — qurilish oʻz kuchlari bilan amalga oshirilganda) hokimlikka murojaat qilgan vaqtdan boshlab 5 kundan ortiq boʻlmagan muddatda qabul qilish komissiyasining barcha aʼzolari tomonidan imzolanadigan qabul qilish dalolatnomasi bilan rasmiylashtiriladi. Tuman (shahar) hokimi ikki kun muddatda qurilishi tugallangan obyektni qabul qilish dalolatnomasini tasdiqlash toʻgʻrisida qaror qabul qiladi. Qurilishi tugallangan obyekt qabul qilinganligi uchun toʻlov undirilmaydi. 70. Tuman (shahar) hokimining qurilishi tugallangan obyektni qabul qilish dalolatnomasini tasdiqlash toʻgʻrisidagi qarori obyektga boʻlgan huquqni yer tuzish va koʻchmas mulk kadastri davlat korxonalari tomonidan roʻyxatdan oʻtkazish uchun asos hisoblanadi. Obyektga boʻlgan huquqni roʻyxatdan oʻtkazish yer tuzish va koʻchmas mulk kadastri davlat korxonalari tomonidan belgilangan tartibda 2 ish kuni mobaynida amalga oshiriladi. 71. Obyektga boʻlgan huquqni davlat roʻyxatidan oʻtkazganlik uchun toʻlov undirilmaydi. 72. Tadbirkorlik subyektlari — yuridik shaxslarning taʼsis hujjatlariga oʻzgartirish va qoʻshimchalar kiritilgan taqdirda tadbirkorlik subyektining vakolatli boshqaruv organi tomonidan tegishli qaror qabul qilingan paytdan boshlab 1 oy mobaynida ularni roʻyxatdan oʻtkazgan organga oʻzlari kelgan holda, pochta aloqasi vositasida yoki Internet tarmogʻi orqali quyidagi hujjatlarni taqdim etadilar: ariza; tadbirkorlik subyektining vakolatli boshqaruv organining taʼsis hujjatlariga oʻzgartirish va qoʻshimchalar kiritish toʻgʻrisidagi qarori; oʻzgartirish va qoʻshimchalar matnining vakolatli shaxs tomonidan imzolangan va tadbirkorlik subyekti muhri bilan tasdiqlangan ikki nusxasi; nomi oʻzgargan taqdirda — davlat roʻyxatidan oʻtkazilganlik haqidagi guvohnomaning asl nusxasi va firma nomining zaxiraga olinishi tasdigʻi, almashtiriladigan muhr va shtamp, shuningdek yangi muhr va shtampning ikki nusxadagi eskizi; davlat boji belgilangan miqdori toʻlanganligi haqida bank toʻlovi hujjati; ustav fondining miqdori koʻpaytirilgan taqdirda — tadbirkorlik subyekti vakolatli organining taʼsis hujjatlarida eʼlon qilingan ustav fondi miqdorining shakllantirilganligi haqidagi hujjat, shuningdek masʼuliyati cheklangan hamda qoʻshimcha masʼuliyatli jamiyatlar uchun-ishtirokchi hissasining toʻliq kiritilganligi haqida jamiyat tomonidan jamiyat ishtirokchisiga berilgan guvohnoma nusxasi hamda jamiyat ishtirokchilari tomonidan qoʻshimcha hissalar va uchinchi shaxslar tomonidan hissalar toʻliq miqdorda qoʻshilganligini tasdiqlovchi hujjatlar; ustav fondi kamaytirilgan taqdirda — ularga maʼlum boʻlgan barcha kreditorlar ustav fondi miqdori kamaytirilishi va uning yangi miqdori haqida yozma ravishda xabardor etilganligini va ommaviy axborot vositalarida qabul qilingan qaror haqida axborot eʼlon qilinganligining tasdigʻi (ularga maʼlum barcha kreditorlar ustav fondi miqdori kamaytirilishi va uning yangi miqdori haqida yozma ravishda xabardor etilgan va ommaviy axborot vositalarida qabul qilingandan keyin bir hafta muddatda taqdim qilinadi); ulush (hissa) yoki aksiya boshqaga oʻtgan taqdirda — ushbu ulush (hissa) yoki aksiyaning boshqaga oʻtganligini tasdiqlovchi hujjat (shartnoma, xat va shu kabilar); raqobat toʻgʻrisidagi qonun hujjatlarida nazarda tutilgan hollarda ustav fondidagi (ustav kapitalidagi) aksiyalarni (ulushlarni) sotib olish boʻyicha bitimlar sodir etishga, shuningdek xoʻjalik yurituvchi subyektlar birlashmalarini tashkil etishga, xoʻjalik yurituvchi subyektlarni qoʻshib yuborish va qoʻshib olishga oldindan rozilik berish toʻgʻrisida monopoliyaga qarshi organning qarori; tadbirkorlik subyekti ajratib chiqarish va qoʻshib olish shaklida qayta tashkil etilgan taqdirda — qayta tashkil etilayotgan yuridik shaxsga maʼlum boʻlgan barcha kreditorlar qayta tashkil qilish haqida yozma ravishda xabardor etilganligining va ommaviy axborot vositalarida axborot eʼlon qilinganligining tasdigʻi, qayta tashkil etilayotgan yuridik shaxslarning ularning barcha kreditorlar va qarzdorlariga, shu jumladan tomonlar daʼvolashayotgan majburiyatlarga nisbatan barcha majburiyatlari boʻyicha huquqiy vorislik toʻgʻrisidagi qoidalar koʻrsatilgan boʻlish balansi yoki topshirish dalolatnomasi, shuningdek davlat roʻyxatidan oʻtkazilganlik haqidagi guvohnomaning asl nusxasi, qoʻshib olinayotgan yuridik shaxsning muhr va shtampi (kichik tadbirkorlik subyektlaridan tashqari), qayta tashkil etish orqali tugatilayotgan aksiyadorlik jamiyati boʻlganda esa qimmatli qogʻozlar bozorini tartibga solish boʻyicha vakolatli davlat organining mazkur jamiyat aksiyalarining chiqarilishini davlat roʻyxatidan oʻtkazilganligini bekor qilish yuzasidan chiqargan qarori. Taʼsis hujjatlariga: muassislar tarkibiga xorijiy shaxs kirishi bilan bogʻliq oʻzgartish va qoʻshimchalar kiritilganda roʻyxatdan oʻtkazgan organga ushbu Nizomning 12-bandi “b” kichik bandida koʻrsatilgan hujjatlar ham taqdim etiladi; xorijiy yuridik yoki jismoniy shaxsning qismi (ulushi)ni realizatsiya qilish bilan bogʻliq oʻzgartish va qoʻshimchalar kiritilganda roʻyxatdan oʻtkazgan organga qismni (ulushni) realizatsiya qilishdan olingan daromadlar boʻyicha yuridik shaxslardan olinadigan foyda soligʻi yoki jismoniy shaxslardan olinadigan daromad soligʻi toʻlanganligi toʻgʻrisidagi maʼlumotnoma ham taqdim etiladi, qism (ulush) Oʻzbekiston Respublikasida davlat roʻyxatidan oʻtgan yuridik shaxsga realizatsiya qilinishi hollari bundan mustasno; Tadbirkorlik subyektlarining taʼsis hujjatlariga oʻzgartirish va qoʻshimchalar davlat roʻyxatidan oʻtkazishni rad etish uchun quyidagilar asos boʻladi: tegishli boʻlmagan roʻyxatga olish organiga murojaat qilish; mazkur Nizomda koʻrsatilgan hujjatlarning toʻliq taqdim etilmaganligi; taqdim etilgan hujjatlarning Oʻzbekiston Respublikasi qonunchiligi talablariga mos kelmasligi. Taʼsis hujjatlariga tadbirkorlik subyektlarini tegishli organlarda hisobga qoʻyish bilan bogʻliq oʻzgartirish va qoʻshimchalar kiritish, bir xil yoki adashtirish darajasida oʻxshash boʻlgan firma nomi mavjud emasligi haqida maʼlumotnoma olish, yangi namunadagi muhr va shtamplarni eskizini tasdiqlash mazkur Nizomda belgilangan tartibga muvofiq amalga oshiriladi. 721. Oilaviy korxona rahbari almashgan, qatnashchi oilaviy korxona tarkibiga ixtiyoriy ravishda kirganda (uning tarkibidan chiqqanda), er-xotinlar oʻrtasidagi nikoh bekor qilingan yoki oilaviy korxona qatnashchisi vafot etgan taqdirda va bu holatlar oilaviy korxona balansiga berilgan, oilaviy korxona qatnashchilari mol-mulki roʻyxati oʻzgarishiga olib kelganda taʼsis shartnomasiga tegishli oʻzgartirish va qoʻshimchalar kiritiladi. Bunda oilaviy korxona taʼsis hujjatlariga kiritilgan oʻzgartirish va qoʻshimchalarni davlat roʻyxatidan oʻtkazish talab qilinmaydi. 73. Taʼsis hujjatlariga kiritilgan oʻzgartirish va qoʻshimchalar davlat roʻyxatidan oʻtkazilganligi uchun belgilangan davlat boji 50 foizi miqdorida toʻlov olinadi. 74. Tadbirkorlik subyektlari oʻz pochta manzili oʻzgargan taqdirda oʻn kun muddatda bu haqda roʻyxatdan oʻtkazuvchi organlarni yozma ravishda xabardor qilishlari shart. Bunda davlat boji olinmaydi. Roʻyxatdan oʻtkazuvchi organlar xabarnomani olgandan boshlab ikki kun muddatda ushbu oʻzgarish haqida davlat soliq xizmati va davlat statistika organlarini xabardor qiladi. Korxonalar va tashkilotlarning yagona davlat reyestriga oʻzgartirish kiritishni taqozo etuvchi tadbirkorlik subyekti — yuridik shaxsning faoliyati turi va unda ishlovchilarning oʻrtacha yillik soni oʻzgarsa davlat statistika organlari tadbirkorlik subyektini jalb qilmagan holda qonunchilikka muvofiq holda taqdim qilinadigan yillik statistik hisobotlar asosida tegishli oʻzgartirishlar kiritadi va bu haqda roʻyxatdan oʻtkazuvchi organlar, davlat soliq xizmati organlari hamda tadbirkorlik subyektini xabardor qiladi; 75. Yakka tartibdagi tadbirkor unga berilgan davlat roʻyxatidan oʻtkazilganlik haqidagi guvohnomada koʻrsatilgan faoliyat joyi oʻzgargan taqdirda, oʻn kun muddatda bu haqda roʻyxatdan oʻtkazuvchi organlarni yozma ravishda xabardor qilishi shart. Roʻyxatdan oʻtkazuvchi organlar xabarnomani olgan paytdan boshlab ikki kun muddatda ushbu oʻzgarish haqida davlat soliq xizmati organlarini xabardor qiladi. Roʻyxatdan oʻtkazuvchi va davlat soliq xizmati organlari koʻrsatib oʻtilgan axborotni olganlaridan keyin uch kun muddatda yakka tartibdagi tadbirkorni roʻyxatdan oʻtkazish va hisobga qoʻyish hujjatlariga kiritilgan oʻzgartirishlar haqida yozma ravishda xabar berishlari shart. 751. Yuridik shaxs boʻlmagan oilaviy tadbirkorlik subyekti nomidan ish koʻruvchi yakka tartibdagi tadbirkor davlat roʻyxatidan oʻtkazish toʻgʻrisida unga berilgan guvohnomada koʻrsatilgan yuridik shaxs boʻlmagan oilaviy tadbirkorlik subyekti qatnashchilari tarkibi oʻzgargan taqdirda oʻn kun muddatda bu haqda roʻyxatdan oʻtkazuvchi organni yozma ravishda xabardor qilishi shart. Roʻyxatdan oʻtkazuvchi organ xabarnoma olingan paytdan boshlab ikki kun muddatda ushbu oʻzgarishlar toʻgʻrisida davlat soliq xizmati organlariga xabar qiladi, tegishli davlat reyestrlariga oʻzgartishlar kiritadi, davlat roʻyxatidan oʻtkazish toʻgʻrisidagi yangi guvohnomani rasmiylashtiradi, tadbirkorlik subyektini xabardor qiladi va unga davlat roʻyxatidan oʻtkazilganlik toʻgʻrisidagi ushbu guvohnomani beradi. Davlat roʻyxatidan oʻtkazilganlik toʻgʻrisidagi yangi guvohnomani berishda eng kam oylik ish haqining 50 foizi miqdorida toʻlov undiriladi, u ushbu Nizomning 761-bandida nazarda tutilgan tartibda roʻyxatdan oʻtkazuvchi organning hisobvaragʻiga oʻtkaziladi. Davlat roʻyxatidan oʻtkazilganlik toʻgʻrisida oldin berilgan guvohnoma roʻyxatdan oʻtkazuvchi organga qaytarilishi va yoʻq qilinishi kerak. 76. Tadbirkorlik subyektining taʼsis hujjatlariga tadbirkorlik subyektini davlat roʻyxatidan oʻtkazgan organning oʻzgarishiga olib keluvchi oʻzgartirish va qoʻshimchalar kiritilganda roʻyxatdan oʻtkazuvchi organga mazkur Nizomda koʻrsatilgan hujjatlardan tashqari, roʻyxatdan oʻtkazgan organning reyestridan koʻchirma ham taqdim qilinadi. Yuridik shaxslarning qoʻshib yuborilishi oqibatida roʻyxatdan oʻtkazuvchi organ oʻzgarsa, boshqa roʻyxatdan oʻtkazuvchi organning reyestridan koʻchirma boshqa roʻyxatdan oʻtkazuvchi organning davlat reyestrida turgan yuridik shaxs tomonidan taqdim qilinadi. Yuridik shaxsning qoʻshib olinishi oqibatida roʻyxatdan oʻtkazuvchi organ oʻzgarsa, boshqa roʻyxatdan oʻtkazuvchi organning reyestridan koʻchirma boshqa roʻyxatdan oʻtkazuvchi organning davlat reyestrida turgan qoʻshib olinayotgan yuridik shaxs tomonidan taqdim qilinadi. Yuridik shaxsning oʻzgartirilishi oqibatida roʻyxatdan oʻtkazuvchi organ oʻzgarsa, boshqa roʻyxatdan oʻtkazuvchi organning reyestridan koʻchirma boshqa roʻyxatdan oʻtkazuvchi organning davlat reyestrida oʻzgartirilayotgan yuridik shaxs tomonidan taqdim qilinadi. Koʻchirma tadbirkorlik subyekti yuridik shaxslarning davlat reyestrida turgan roʻyxatdan oʻtkazuvchi organ tomonidan tadbirkorlik subyektining murojaati olingan paytdan boshlab bir kun mobaynida beriladi. Bunday hollarda tadbirkorlik subyektiga ilgari u davlat roʻyxatidan oʻtkazilgan sana hamda roʻyxatdan oʻtkazgan organ haqidagi maʼlumot koʻrsatilgan davlat roʻyxatidan oʻtkazilganligi haqidagi guvohnoma beriladi. Tegishli roʻyxatdan oʻtkazuvchi organ ikki kun mobaynida ushbu tadbirkorlik subyekti yuridik shaxslar davlat reyestrida turgan organga tadbirkorlik subyektini davlat roʻyxatidan oʻtkazganlik toʻgʻrisidagi guvohnomaning nusxasini yoki roʻyxatdan oʻtkazish hujjatlarini taqdim etish haqida soʻrovnoma yuboradi. Ushbu tadbirkorlik subyekti yuridik shaxslar oʻtkazilganligi haqidagi guvohnomaning nusxasi yoki tegishli soʻrovnomani olganidan keyin, uning roʻyxatdan oʻtkazish hujjatlarini tadbirkorlik subyektini yangi roʻyxatdan oʻtkazgan organga yuboradi va bu haqida davlat reyestriga tegishli yozuv kiritadi hamda soliq va statistika organlariga bu haqida maʼlum qiladi. 761. Yoʻqolgan yoki yaroqsiz holga kelgan davlat roʻyxatidan oʻtkazilganlik toʻgʻrisidagi guvohnoma oʻrniga tadbirkorlik subyekti arizasiga binoan uning dublikati beriladi, shu jumladan elektron shaklda beriladi. Bunda oldin elektron shaklda berilgan davlat roʻyxatidan oʻtkazish toʻgʻrisidagi guvohnoma haqiqiy emas deb hisoblanadi. Davlat roʻyxatidan oʻtkazilganlik toʻgʻrisidagi guvohnoma dublikatini berishda eng kam oylik ish haqining bir baravari miqdorida toʻlov undiriladi. Bu holda tadbirkorlik subyekti davlat roʻyxatidan oʻtkazilganlik toʻgʻrisidagi yoʻqolgan guvohnomaning haqiqiy emasligi haqida ommaviy axborot vositalarida eʼlon berishi, shuningdek roʻyxatdan oʻtkazuvchi organga eʼlon qilingan xabarni va dublikat berilganligi uchun belgilangan miqdorda toʻlov toʻlanganligi toʻgʻrisidagi bank toʻlov hujjatini taqdim etishi shart. Toʻlov summasi roʻyxatdan oʻtkazuvchi organning alohida shaxsiy gʻazna hisobvaragʻiga oʻtkaziladi hamda roʻyxatdan oʻtkazuvchi organning dublikatni tayyorlash va berish xarajatlarini qoplashga yoʻnaltiriladi. Koʻrsatib oʻtilgan mablagʻlarning 31-dekabrdagi holatiga koʻra qoldiqlari: Oʻzbekiston Respublikasi Adliya vazirligining, Qoraqalpogʻiston Respublikasi Adliya vazirligining va viloyatlar adliya boshqarmalarining shaxsiy gʻazna hisobvaraqlaridan — Oʻzbekiston Respublikasi respublika budjeti daromadiga; inspeksiyalarning shaxsiy gʻazna hisobvaraqlaridan — tegishli tumanlar va shaharlar budjetlari daromadiga oʻtkaziladi. Davlat roʻyxatidan oʻtkazilganlik toʻgʻrisidagi yaroqsiz holga kelgan guvohnoma roʻyxatdan oʻtkazgan organga qaytariladi va yoʻq qilinadi. Dublikatni berish muddati uch ish kunidan oshmasligi kerak. 77. Mazkur Nizom buzilishida aybdor boʻlgan shaxslar qonun hujjatlariga muvofiq javob beradilar. ‎‏T/r‎ ‎‏Ariza berilgan sana ‎ Yakka tartibdagi tadbirkorning familiyasi, ismi, otasining ismi ‎‏‎ Yakka tartibdagi tadbirkorning uy manzili ‎‏‎ Yakka tartibdagi tadbirkorning pasportiga oid maʼlumotlar ‎‏‎ Amalga oshiriladigan faoliyat turi ‎‏‎ Faoliyat amalga oshiriladigan joy ‎‏‎ Davlat roʻyxatidan oʻtkazish (reyestr) tartib raqami va sanasi ‎‏‎ Guvohnomaning tartib raqami ‎‏‎ Guvohnomaning amal qilish muddati ‎‏‎ Soliq toʻlovchining identifikatsiya raqami kodi ‎‏‎ Guvohnoma olingan ‎‎ Davlat reyestridan chiqarilgan sana ‎‏‎ Qoʻshimcha maʼlumotlar ‎‏‎ Sana Imzo 1‎ 2‎ 3‎ 4‎ 5‎ 6‎ 7‎ 8‎ 9‎ 10‎ 11‎ 12‎ 13‎ 14‎ 15‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‏T/r ‎ ‎‏Ariza berilgan sana ‎ Dehqon xoʻjaligi boshligʻining familiyasi, ismi, otasining ismi ‎‏ Dehqon xoʻjaligi boshligʻi-ning uy manzili ‎‏ Dehqon xoʻjaligi boshligʻi-ning pasportiga oid maʼlumotlar ‎‏ Asosiy faoliyat turi ‎‏‎ Faoliyat amalga oshiriladigan joy ‎‏‎ Davlat roʻyxatidan oʻtkazish (reyestr) tartib raqami va sanasi) ‎ Guvohnoma tartib raqami ‎‏‎ Soliq toʻlovchining identifikatsiya tartib raqami ‎‏‎ Guvohnoma olingan ‎‎ Davlat reyestridan chiqarilgan sana ‎‏‎ Qoʻshimcha maʼlumotlar ‎‏‎ Sana ‎ Imzo ‎ 1‎ 2‎ 3‎ 4‎ 5‎ 6‎ 7‎ 8‎ 9‎ 10‎ 11‎ 12‎ 13‎ 14‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎Yakka tartibdagi tadbirkor (yuridik shaxs boʻlmasdan tashkil ‎etilgan dehqon xoʻjaligi) ni davlat roʻyxatidan oʻtkazish toʻgʻrisida ‎GUVOHNOMA Reyestrdagi tartib raqami — __________________________‎‎‎ №0000000‎‎ ‎‎________ y. “ _______ ” ____________________________ ‎ ‎‎Yakka tartibdagi tadbirkor yoki dehqon xoʻjaligi boshligʻining familiyasi, ismi, ‎otasining ismi ________________________________________________________________ Pasport seriyasi‎_______________________‎‎ tartib raqami‎‎___________________________‎‎ ‎‎______________________________________________________________________________ ‎‎‎_________________ tomonidan ____________ y. “ _______ ” ________________ da berilgan. ‎‎ ‎‎Uy manzili ____________________________________________________________________ ‎‎_____________________________________________________________________________________________________________ ‎‎Amalga oshiriladigan faoliyat turi ________________________________________________ ‎‎ Faoliyat amalga oshiriladigan joy ________________________________________________ ‎‎________ y. “ _______ ” _______________________ gacha amal qiladi.* ‎‎Soliq toʻlovchining identifikatsiya raqami kodi ______________________________________ ‎‎______________________________________________________________________________ ‎‎Izoh**: ______________________________________________________________________ ____________________________________________________________________‎‎ S‎urat ‎oʻrni*** ‎‏ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ M.Oʻ. ‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎Inspeksiya boshligʻi ‎ ‎ ‎‎___________________________‎(imzo) ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ № ____________‎ ‎‎_______ y. “ _______ ” _____________‎ ‎‎______________________________________________________________________________ ‎(tuman (shahar), viloyat) ‎ ‎___________________________________________________________________tadbirkorlik ‎‎subyektlarini roʻyxatdan oʻtkazish Inspeksiyasi tomonidan _____________________________ ‎‎__________________________________________________________________________ning ‎(yakka tartibdagi tadbirkorning familiyasi, ismi, otasining ismi yoki yuridik shaxsning toʻliq nomi)‎ ‎‎muhandislik kommunikatsiyalariga ulash uchun ruxsat beruvchi hujjatlari hamda ____________‎______________________________________________________________________________‎____________________________________________________________________________ ga ‎(qurilish, obyektni qayta qurish, turar joyni noturar joyga oʻtkazish) ‎ ‎‎‎ruxsat berish (rozilik) rasmiylashtirildi. Mazkur guvohnomaga quyidagilar ilova qilinadi: ‎‎1. _____________________________; ‎‎2. _____________________________; ‎ ‎‎3. _____________________________; ‎ ‎‎4. _____________________________; ‎ ‎ ‎‎5. _____________________________; ‎ ‎ ‎‎6. _____________________________. ‎ Inspeksiya boshligʻi‎ ‎ ________________________ ‎ M.Oʻ. ‎ ‎ ‎